Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 21

1. HANGSZERES TANSZAKOK FURULYA A furulyatanítás szakirányú feladatai Ismertesse meg a tanulókkal (életkoruknak megfelelő szinten) – a furulya lehetőségeit, saját irodalmát és a furulyán is játszható egyéb művek minél szélesebb körét; – hangszerük történetét, akusztikai sajátosságait, a furulyairodalom legkiemelkedőbb alkotó- és előadóművészeit, – a furulyacsalád egyéb tagjait és a rokon hangszereket. Alakítson ki könnyed hangszerkezelést: – megfelelő légzéstechnikát, helyes befúvásmódot, test-, hangszer- és kéztartást, billentést és tudatosítsa ezeket, – dinamikailag árnyalt, telt, színes, kifejező furulyahangot, – differenciált hangindítást és hanglezárást, – megfelelő tempójú repetíciót, – laza, egyenletes ujjtechnikát, – pontosan összehangolt nyelv- és ujjmozgást. A fentiek eléréséhez gyakoroltasson rendszeresen – tartott hangokat állandó és változó dinamikával, az intonáció lehetőség szerinti megtartásával, – hangsorokat, fokozatosan táguló hangterjedelemben, különböző figurációkkal, – a felmerülő technikai problémáknak megfelelő mozdulatsorokat, ujjgyakorlatokat. Tegye jártassá a tanulót a furulyairodalom javát képező reneszánsz és barokk művek díszítésében. Fordítson figyelmet – az előkészítő hangszerként furulyázni tanulók alapfunkcióinak gondos megalapozására, – a céltudatos gyakorlási módszer kialakítására, – a lapról olvasási készség fejlesztésére, – a különböző alaphangú furulyák használatakor az abc-s névvel történő helyes (nem transzponáló) olvasásra, – a tudatos zenei memorizálásra, – a művek zeneileg igényes kidolgozására, – az elsősorban barokk irodalomban gazdag hangszer más korokban keletkezett darabjainak tananyagba kerülésére, – a rendszeres társas muzsikálásra. Tanítsa meg a tanulót a hangszer karbantartására. Követelmények az előképző évfolyam(ok) elvégzése után Abban az esetben, ha a furulya más fúvós hangszerek előkészítő hangszere, a tanuló az előképző vagy az első évfolyam elvégzése után általában abbahagyja furulyatanulmányait. A tanuló ebben az esetben is: – tudjon a tanult hangterjedelemben abc-s hangnévvel biztosan kottát olvasni, – rendelkezzék jól megalapozott légzéstechnikával, hangindítással és ujjtechnikával. A tanulók egyéb hangszeres tanulmányaik után sokszor visszatérnek a furulyához; ezért az alábbiakról akkor sem mondhatunk le, ha csak előképző hangszerként foglalkozunk ezzel a hangszerrel: – legyen képes barokk (angol) fogásrendszerű hangszer használatára, – rendelkezzék biztos hüvelykujjtechnikával. 2006/62/II. szám Követelmények az alapfok évfolyamainak elvégzése után Az „A” tagozat végén (az előképző követelményein felül) A tanuló – legyen képes a zenei anyagot életkorának, egyéni képességeinek és készségeinek megfelelő hangszerkezeléssel, kotta- és stílushűen, értelmesen tagolva, kifejezően megszólaltatni, – rendelkezzék a játszott zenei anyag megszólaltatásához szükséges koncentrálóképességgel, – legyen tisztában a hangszerkezelés alapvető tudnivalóival, alkalmazza tudatosan a helyes légzéstechnikát, befúvásmódot, billentést stb., – legyen képes a hangok biztonságos megszólaltatására a furulya klasszikusan értelmezett hangterjedelmében f1-(f3-ig) g3-ig – in F, – tudjon dinamikailag árnyalt, kulturált, kifejező hangot képezni, – alkalmazza játékában a hangindítás, elválasztás és hangbefejezés különböző módjait, többek között a t, r, d hangindításokat és ezek különböző kombinációit, – ismerje az f1-(f3) g3 hangterjedelem valamennyi hangjának fogását, a leggyakoribb segédfogásokat, – törekedjék játékában a tiszta intonációra, javítsa tudatosan hangszere intonációs hibáit, – rendelkezzék az alapfokon játszott zenei anyag megszólaltatásához szükséges ujjtechnikával, – tudjon önállóan hangolni, – ismerje a hangszer karbantartásának alapvető feladatait, és végezze ezeket önállóan, – ismerje a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanár útmutatásai alapján legyen képes a különböző zenei kifejezőeszközök alkalmazására (artikuláció, agogika, díszítés, lassítás, hangsúlyozás stb.), – a tanár útmutatásai alapján legyen képes az új darabok egyszerűbb dallami díszítésére, – ismerje a tanult előadási darabok zeneszerzőinek nevét, a művek címét, és tudja helyesen kiejteni és leírni azokat, – ismerje a furulya történetét, rokon hangszereit, – ismerje a furulya szerepét különböző zenei korszakokban. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – dúr és moll skálák 3 #, 4 b előjegyzésig, tercekkel, hármashangzat- és dominánsszeptim négyeshangzatfelbontásokkal, minimum az f1-g3 (in F) hangterjedelem teljes kihasználásával (esetleg a fisz3 kihagyható), – két etűd vagy egy variációsorozat, – legalább két tétel egy nagybarokk szonátából vagy versenyműből. További követelmények a továbbképző évfolyamok elvégzése után Az „A” tagozat végén A tanuló – legyen képes a hangok biztonságos megszólaltatására a furulya XX. századi elvárásainak megfelelő hangterjedelemben (e1)f1-a3(c3)-ig in F, – alkalmazza önállóan a hangindítás és zárás különböző módjait (ízlésének és a játszott zenei anyagnak megfelelően), – ismerje az f1-a3 hangterjedelem valamennyi hangjának fogását, a leggyakoribb segédfogásokat, tisztító- és trillafogásokat, a háromvonalas hangok fogáslehetőségeit, – legyen képes a segédfogások önálló megválasztására, – rendelkezzék egyenletes, laza ujjtechnikával, – legyen fogalma a furulya történetéről, fizikai sajátosságairól, irodalmáról, különböző műfajokban betöltött szerepéről, – legyen képes önállóan megválasztani az előadandó mű stílusának, jellegének megfelelő zenei kifejezőeszközöket, és játékában alkalmazza ezeket, – a játszott zenei anyagot kotta- és stílushűen, értelmesen tagolva, kifejezően szólaltassa meg, – legyen képes az új darabok egyszerűbb, de önálló dallami díszítésére, 2006/62/II. szám – legyen képes megszerzett ismereteinek és hangszerkezelési szintjének megfelelő előadási darabok, kamarazenei szólamok önálló, technikailag és zeneileg igényes elsajátítására, a hibák önálló javítására, – rendelkezzék az egyéni és társas muzsikáláshoz szükséges koncentrálóképességgel, lapról olvasási készséggel, zenei képzelőerővel. A „B” tagozat végén (az „A” tagozat követelményein felül) A tanuló ismerje – hangszere történetét és irodalmát, – f1-c3-ig (in F) a fogásokat, – a trilla-, segéd-, piano-, forte- és akkordfogásokat, – az irodalomra legjellemzőbb tánc- és tételtípusok tempóit és karaktereit, – a hangszer avantgarde irányzatait. Legyen képes – a természetes, könnyed hangszerkezelésre, – megfelelő légzéstechnika alkalmazására, – a levegő tudatos beosztására, – vibrato-mentes hang képzésére, – segédfogások önálló kikeresésére és alkalmazására, – értelmesen tagolt, kifejező előadásra. Rendelkezzék – összehangolt ujj- és nyelvtechnikával, – fürge szimpla-nyelvtechnikával, – saját adottságainak megfelelő gyakorlási módszerrel, – megfelelő lapról olvasási készséggel. Tudjon – tisztán intonálni, – pontos ritmusban játszani, – dúr és moll hangsorokat játszani 7 #, 7 b előjegyzésig, tercekkel, hármashangzat- és dominánsszeptimfelbontásokkal f1-a3-ig (in F). FUVOLA A fuvolatanítás szakirányú feladatai: – a helyes légzés kialakítása, – a kifejező fuvolahang elsajátíttatása, – a kéz-, test-, fej-, hangszertartás lazaságának tudatosítása, – a megismert mozgásmechanizmusok automatikussá tétele, – a biztonságos hangszerkezelés kialakítása, – a belső hallás fejlesztése, – a ritmus alapérzetének biztonságos alkalmazása, – rendszerezett zenei ismeretek átadása. Ismertesse meg a tanulókkal – a fuvola történetét, – a fuvola társhangszereit (fafúvós hangszercsalád), – a hangszer irodalmát, – a jelentősebb alkotó- és előadóművészek munkásságát. Tudatosítsa – a helyes légzéstechnikára épülő ideális befúvási mód (ansatz) együttes használatát, – a hangminőség, dinamika és intonáció összefüggéseit, – a hangszer könnyed kezelését, a laza mozgásérzetek kialakítását, – a fuvola hangképzésének fizikai törvényszerűségeit, 2006/62/II. szám – a rendszeres és helyes gyakorlási módszer alapelveit, – a kottahű játék – mint legfontosabb alapelv – pontos betartását. Fejlessze a tanuló zenei képességeit – hangszeres technikáját, – improvizációs tevékenységét (kreativitását), – lapról játszási készségét. Ösztönözze a tanulót – a lapról olvasási készség folyamatos, aktív művelésére. Követelmények az alapfok évfolyamainak elvégzése után Az „A” tagozat végén A tanuló ismerje – a fuvola és a fafúvós hangszerek múltját, irodalmát, – a hangszer teljes hangterjedelmét, – a tudatos és helyes légzéstechnikát, – a fuvola intonációs hibáit (és tudatosan korrigálja azokat), – a dúr és moll hangnemeket 6 #, 6 b előjegyzésig, – a bonyolultabb ékesítések (trilla utókával vagy anélkül, kettős ékesítés stb.) írásmódját és ritmusát, – a különböző korok zenéinek díszítésrendszerét (pl. barokk), – a vibrato szerepét a zenei megvalósításban, – ismerje a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – ismerje a tanult előadási darabok zeneszerzőinek nevét, a művek címét, és tudja helyesen kiejteni és leírni azokat, – a jelentősebb fuvolás előadóművészeket. Legyen képes – a kiegyenlített és kifejező hang elérésére a tiszta intonáció megtartásával, – a különböző hangindítások és hangbefejezések megvalósítására, – a különböző nyelvütések (szimpla és dupla staccato) gyorsaságának fejlesztésére, – az önálló hangolásra, – a könnyebb technikai problémák elemző gyakorlására, – a kottahű játékra és folyamatos, mérsékelt tempójú lapról olvasásra, – hosszabb zenei gondolatok egy levegővel történő összefogására, – a különböző artikulációs előírások megszólaltatására (staccato, tenuto, legato, marcato stb.), – egyenletes, pergő-technikához vezető ujjgyakorlatok fokozatos gyorsítására. A „B” tagozat végén (az „A” tagozat követelményein felül) A tanuló legyen képes – dúr és moll skálákat játszani 4 #, 4 b előjegyzésig, tercekkel, hármashangzat- és dominánsszeptimfelbontásokkal, szimpla- és duplanyelvvel is, – szélsőséges dinamikák megvalósítására, – készségfejlesztő gyakorlatok hibátlan eljátszására (pl. Eördögh, Platonov stb.), – nehezebb etűdök zenei és technikai megvalósítására (pl. Köhler op. 33-as és op. 66-os etűdsorozata), – egy barokk szonáta lassú és gyors tételének eljátszására egyszerűbb díszítésekkel, – hosszabb terjedelmű művek memorizálására (pl. Járdányi: Szonatina, Szervánszky: Szonatina stb.). További követelmények a továbbképző évfolyamainak elvégzése után Az „A” tagozat végén A tanuló legyen képes – a szép, kifejező hang tudatos megteremtésére, – a tiszta intonációra, – a hangszerét könnyedén kezelni, 2006/62/II. szám – a levegő tudatos beosztására, – hosszabb zenei gondolatok egy levegővel történő összefogására, – a nagyobb lélegzetű, összetett feladatokat tartalmazó etűdök eljátszására, – a vibrato sűrűségének fokozására, az amplitúdó nagyságnak változtatására és helyes alkalmazására, – a különböző zenei korok stílushű díszítéseinek önálló alkalmazására, – a technikai és zenei szempontból tudatos, elemző gyakorlásra, a pontos ritmus feltétel nélküli megtartására, – az értelmes, tagolt, árnyalt előadásra, – a legfontosabb zenei karakterek megjelenítésére, – önállóan 1-2 ütemes rövid zárlati kadenciák (pl. futamok, akkordfelbontás, skálamenetek stb.) rögtönzésére, – egyszerűbb javítási műveletek elvégzésére (pl. csavar meghúzása, rugó visszatétele, a hangolódugó folyamatos ellenőrzése stb.). A tanuló rendelkezzék – megfelelő hangszeres technikával, előadói és formálókészséggel, – képzelőerővel, – biztos zenei memóriával, – koncentrálóképességgel, – olyan lapról olvasási készséggel, amely a kamarazenei és zenekari játékhoz szükséges, – olyan bejátszási módszerrel, amelynek birtokában a jó befúvási érzetek rövid időn belül elérhetők, – a tudásszintjének megfelelő önállósággal a játszandó művek kiválasztásánál. A tanuló tudja alkalmazni – a hang képzésének fizikai törvényszerűségeit (légzés, rekesz, felhangok stb.), – a különböző artikulációs előírásokat (staccato, legato, tenuto, marcato stb.). A „B” tagozat végén (az „A” tagozat követelményein felül) A tanuló ismerje – a modern zenei effektusokat, – az újabb légzéstechnikákat, – a fuvola társhangszereit, azok transzponálási módjait, – korunk zenéjének intonációs sajátosságait. Legyen képes – biztos hangindításra és -befejezésre, – nehéz etűd virtuóz előadására (pl. Köhler: Etűdök fuvolára op. 33 III. kötet, Wehner: 12 nagy etűd vagy Jean-Jean: Modern etűdök), – nehezebb előadási darab, kamaramű, zenekari szólam önálló zenei és technikai megoldására. Rendelkezzék – olyan biztos hangszeres tudással, előadói és formálókészséggel, zenei ismerettel, amelynek birtokában zenei pályára is irányítható – közép-, esetleg felsőfokra is. OBOA Az oboatanítás szakirányú feladatai Ismertesse meg a tanulókkal – az oboa lehetőségeit, irodalmát, hangszerük történetét, akusztikai sajátosságait, – az oboairodalom legkiemelkedőbb alkotó- és előadóművészeit, – az oboa kialakulását, fejlődését, sajátosságait, – a hangszer részeit, összeállítását, tisztítását, – a nád szerepét, – a rokon hangszereket. 2006/62/II. szám Tudatosítsa a kis b és e3 közötti hangok ismeretét, gyors olvasását és fogásait, (egy hang többféle fogásának ismeretét és alkalmazását: f-ek, esz-ek). Alakítson ki könnyed hangszerkezelést: – megfelelő légzéstechnikát, helyes befúvásmódot, test-, hangszer- és kéztartást, billentést és tudatosítsa ezeket, – dinamikailag árnyalt, telt, színes, kifejező oboahangot, – differenciált hangindítást és hanglezárást, – megfelelő tempójú repetíciót, – laza, egyenletes ujjtechnikát, – pontosan összehangolt nyelv- és ujjmozgást. A fentiek eléréséhez gyakoroltasson rendszeresen – hangsorokat, fokozatosan táguló hangterjedelemben, különböző figurációkkal, – tartott hangokat állandó és változó dinamikával, tiszta intonáció mellett, – a felmerülő technikai problémáknak megfelelő mozdulatsorokat, ujjgyakorlatokat. Tegye jártassá a tanulókat az oboairodalomban előforduló díszítések kivitelezésében. Fordítson figyelmet – a megfelelő légzéstechnika, száj-, hangszer-, kéz- és testtartás kialakítására, tudatosítására és automatikussá tételére, – az önkontroll fejlesztésére, – biztos és differenciált hangindításra és szép hangbefejezés kialakítására, – kiegyenlített, szép hang létrehozására, megfelelő levegővezetéssel a különböző regiszterekben, – a repetíció gyorsítására a torok és nyelv lazaságának megőrzése mellett, – a nyelv és az ujjak szinkronjának állandó ellenőrzésére, tökéletesítésére (ujjgyakorlatok, szekvenciák különböző artikulációval és ritmusképlettel), – a hallás, a ritmus- és a tempóérzék fejlesztésére, – a céltudatos gyakorlási módszer kialakítására, – a lapról olvasási készség fejlesztésére, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Tanítsa meg a tanulókat a hangszer karbantartására. Követelmények az alapfok évfolyamainak elvégzése után Az „A” tagozat végén A tanuló legyen képes – az oboázáshoz szükséges hasi légzést és rekeszizommal való támaszt alkalmazni, – szabályos kéz-, hangszer- és testtartással játszani, – jó hangindítással, közepes és nagy hangon hosszú hangokat fújni, lekerekített befejezéssel, – megfelelő gyorsasággal egyenletes legato skálameneteket játszani, – skálák eljátszására 4 #, 4 b előjegyzésig, b-e3 hangterjedelemben (legato, tenuto és staccato, fokról fokra, tercmenet, hármashangzatok), – két teljes etűdöt eljátszani a Schmitt I., Wiedemann- vagy Vizthum-kötetek könnyebb etűdjeiből válogatva, – barokk szonáta vagy concerto lassú és gyors tételpárját, vagy hasonló nehézségű más stílusú darabot kotta nélkül, zongorakísérettel előadni. Ismerje – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. 2006/62/II. szám A „B” tagozat végén (az „A” tagozat követelményein felül) A tanuló legyen képes – az oboázáshoz szükséges hasi légzést és a rekeszizommal történő támasztást megfelelően alkalmazni, – hosszú (tenuto) és különböző staccato hangokat játszani egy hangot repetálva és skálamenetben b-e3 hangterjedelemben, – két teljes (kétféle karakterű) etűdöt eljátszani megfelelő tempóban a Schmitt I-II. és a Wiedemannkötetekből, – egy barokk mű lassú és gyors tételét kotta nélkül, zongorakísérettel előadni, korhű, technikailag kivitelezhető díszítéssel. Tudjon – önállóan hangolni, – a játékát kontrollálva, gazdaságosan gyakorolni. További követelmények a továbbképző évfolyamainak elvégzése után Az „A” tagozat végén A tanuló ismerje – a hangszerét és tudjon megjavítani apró hibákat, – a nádkészítés alapfogásait. Legyen képes – helyes testtartásra, hangszertartásra, a jó légzéstechnika tudatos alkalmazására, – oldott, természetes hangszerkezelésre, – tudatos és kontrollált gyakorlásra, – dinamikailag árnyalt hangképzésre, – tiszta intonációval, jó kötéssel és dinamikailag árnyaltan játszani, – a kéz- és nyelvtechnika összehangolására, – a fürge szimplanyelv és a duplanyelv használatára, – képességeinek megfelelő zenei anyag stílusos, zeneileg értelmes, kifejező előadására, – kamara- és zenekari művek előadásában közreműködni, – előadási darabokat korhű díszítéssel előadni, – romantikus műveket vibrato alkalmazásával játszani. A „B” tagozat végén (az „A” tagozat követelményein felül) A tanuló ismerje a hangszerét és saját nádon fújjon. Legyen képes – a sima kötés megvalósítására, – az összehangolt kéz- és nyelvtechnika tudatos alkalmazására, – technikájának önálló továbbfejlesztésére. Tudjon – a hangszerén b-g3 között egyenletes ujjtechnikával játszani, – lassú tételeket stílusos variációkkal előadni. KLARINÉT A klarinéttanítás szakirányú feladatai Ismertesse meg a tanulókkal (életkoruknak megfelelő szinten) hangszerük történetét, akusztikai sajátosságainak alapjait, a klarinétirodalom legkiemelkedőbb alkotó- és előadóművészeit, a klarinétcsalád egyéb tagjait és a rokon hangszereket (szaxofon, tárogató). Alakítson ki – megfelelő légzéstechnikát, helyes befúvásmódot, test-, hangszer- és kéztartást, billentést és tudatosítsa ezeket, – dinamikailag árnyalt, telt, színes, kifejező klarinéthangot, 2006/62/II. szám – differenciált hangindítást, elválasztást és hanglezárást, – megfelelő tempójú repetíciót, – laza, egyenletes ujjtechnikát, – pontosan összehangolt nyelv- és ujjmozgást, – könnyed hangszerkezelést. Gyakoroltasson rendszeresen – tartott hangokat állandó és változó dinamikával (pl. mf<ff>pp), az intonáció megtartásával, – hangsorokat fokozatosan táguló hangterjedelemben, – a felmerülő technikai problémáknak megfelelő mozdulatsorokat, ujjgyakorlatokat. Fordítson figyelmet – a céltudatos gyakorlási módszer kialakítására, – a lapról olvasási készség fejlesztésére, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Tanítsa meg a tanulókat a hangszer karbantartására. Követelmények az alapfok évfolyamainak elvégzése után Az „A” tagozat végén A tanuló – legyen tisztában a hangszerkezelés alapvető tudnivalóival, alkalmazza tudatosan a helyes légzéstechnikát, befúvásmódot, billentést stb., – e-f3 hangterjedelemben legyen képes a klarinét biztonságos megszólaltatására, – tudjon valamennyi regiszterben dinamikailag árnyalt, kulturált hangot képezni, – alkalmazza játékában a hangindítás és elválasztás különböző módjait, – ismerje az e-f3 hangterjedelem valamennyi hangjának fogását, a leggyakoribb segédfogásokat, – törekedjék játékában a tiszta intonációra, javítsa tudatosan hangszere intonációs hibáit, – rendelkezzék az alapfokon játszott zenei anyag megszólaltatásához szükséges ujjtechnikával, – tudjon önállóan hangolni, legyen tisztában a klarinét transzponáló jellegével, – legyen tisztában a náddal és a nádválasztással kapcsolatos alapvető tudnivalókkal, – ismerje a hangszer karbantartásának alapvető módjait, és végezze ezeket önállóan, – tudjon folyékonyan kottát olvasni, – ismerje a tanult anyagban előforduló ritmikai elemeket, ütemfajtákat, tempó- és karakterjelzéseket, dinamikai és egyéb előadási jeleket, zenei műszavakat és ezek jelentését, – a tanár útmutatásai alapján legyen képes a különböző zenei kifejezőeszközök alkalmazására (dinamika, agogika, lassítás, hangsúlyozás stb.), – rendelkezzen a játszott anyagra vonatkozó formai ismeretekkel, ismerje az egyes tételtípusok jellegzetességeit, – ismerje a tanult előadási darabok zeneszerzőinek nevét, a művek címét, és tudja helyesen kiejteni és leírni azokat, – a zenei anyagot életkorának, egyéni képességeinek és készségeinek megfelelő hangszerkezeléssel, kottaés stílushűen, értelmesen tagolva, kifejezően szólaltassa meg. A „B” tagozat végén (az „A” tagozat követelményein felül) A tanuló legyen képes e-g3 hangterjedelemben a hangszer biztonságos megszólaltatására. Legyen képes tudásáról számot adni az alábbiak pódiumon történő bemutatásával: – dúr és moll skálák 4 #, 4 b előjegyzésig tercmenetekkel, hármashangzat-, dominánsszeptim- és szűkített szeptim-felbontásokkal, – Jeanjean: Etűdök I/2. – egy szabadon választott etűd, az előbbitől eltérő stílusú, – az alábbi versenyművek bármelyikének lassú tétele: – Leopold Koželuch: Esz-dúr klarinétverseny – Tuček: B-dúr klarinétverseny 2006/62/II. szám – Rössler-Rosetti: Klarinétverseny – egy szabadon választott előadási darab vagy szélső gyors tétel, amely az előbbitől eltérő stílusú. További követelmények a továbbképző évfolyamok elvégzése után Az „A” tagozat végén A tanuló – legyen képes e-g3 hangterjedelemben a hangszer biztonságos megszólaltatására, – tudjon valamennyi regiszterben széles dinamikai határok közt mozgó, színes, telt, kifejező hangot játszani, – alkalmazza önállóan a hangindítás és hangelválasztás különböző módjait (ízlésének és a játszott zenei anyagnak megfelelően), – ismerje az e-g3 hangterjedelem valamennyi hangjának fogását, a leggyakoribb segédfogásokat, tisztító- és trillafogásokat, a háromvonalas hangok fogáslehetőségeit, – legyen képes a legmegfelelőbb ujjrend önálló megválasztására, – rendelkezzék egyenletes, laza ujjtechnikával, – legyen fogalma a klarinét történetéről, fizikai sajátosságainak alapjairól, irodalmáról, a különböző műfajokban betöltött szerepéről, – rendelkezzen átfogó ismeretekkel a ritmikai elemekre, ütemfajtákra, tempó- és karakterjelzésekre stb. vonatkozóan, – legyen képes új ismeretek önálló megszerzésére (új ritmikai elemek megértésére, zenei műszavak lefordítására, fogások kikeresésére különböző táblázatokból stb.), – legyen képes önállóan megválasztani az előadandó mű stílusának, jellegének megfelelő zenei kifejezőeszközöket, és játékában alkalmazza ezeket, – a játszott zenei anyagot kotta- és stílushűen, értelmesen tagolva, kifejezően szólaltassa meg, – legyen képes megszerzett ismereteinek és hangszerkezelési szintjének megfelelő előadási darabok, kamarazenei, illetve zenekari szólamok önálló, technikailag és zeneileg igényes elsajátítására, a hibák önálló javítására, – rendelkezzék az egyéni és társas muzsikáláshoz szükséges koncentrálóképességgel, lapról olvasási készséggel, zenei képzelőerővel. A „B” tagozat végén (az „A” tagozat követelményein felül) A tanuló legyen képes – legyen képes e-a3 hangterjedelemben a hangszer biztonságos megszólaltatására, – tudatosan alkalmazni a helyes légzéstechnikát, – hangsorokat játszani: valamennyi dúr és moll hangnemben hármas- és négyeshangzat-felbontásokkal, hangközmenetekkel, valamint kromatikus skálát, – kiegyenlített hangon játszani a különböző regiszterekben, kielégítő intonáció mellett. Ismerje a különböző előadási jelek jelentését és tudja azokat megvalósítani a hangszerén. Tudjon – kielégítően transzponálni „A” klarinétra, – jól lapról olvasni. Rendelkezzék alapvető ismeretekkel a nádfaragásról. SZAXOFON A szaxofontanítás szakirányú feladatai A szaktanár ismertesse meg a tanulókkal – a szaxofon kialakulásának és fejlődésének történetét, – a hangszer sajátosságait, 2006/62/II. szám – a szaxofon irodalmát, felhasználásának és felhasználhatóságának sokszínűségét (pl. alkalmazását szimfonikus és fúvószenekarban, jazz-együttesekben stb.), – a hangszer legkiválóbb előadóművészeinek munkásságát. Hangszertechnikailag alakítsa ki – a helyes légzéstechnikát, – a helyes befúvásmódot és nyelvtechnikát, – a stabil, de nem merev szájtartást, – a megfelelő test-, fej-, kéz- és hangszertartást, – a dinamikailag árnyalt, megfelelően intonált és jól képzett szaxofonhangot. Fordítson figyelmet – a helyes légzés gyakorlására, fejlesztésére intenzív légzésfejlesztési gyakorlatokkal, – a szájizomzat fejlesztésére a mindennapi gyakorlatok segítségével, – a céltudatos gyakorlási módszer kialakítására, – a lapról olvasási készség fejlesztésére, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Tanítsa meg a tanulókat a hangszer karbantartására. Követelmények az alapfok évfolyamainak elvégzése után A tanuló – a zenei anyagot életkorának, egyéni képességeinek és készségeinek megfelelő hangszerkezeléssel, kottaés stílushűen, értelmesen tagolva, kifejezően szólaltassa meg, – rendelkezzék a játszott zenei anyag megszólaltatásához szükséges koncentrálóképességgel, – legyen tisztában a hangszerkezelés alapvető tudnivalóival, alkalmazza tudatosan a helyes légzéstechnikát, befúvásmódot, – sajátítsa el az ajak és a kéz összehangolt munkáját, – ismerje a szaxofon legáltalánosabban használatos hangterjedelmén belül (b-f3-ig) kromatikusan az összes fogást, beleértve a leggyakoribb segéd- és tisztítófogásokat, és tudja ezeket alkalmazni a gyakorlatban is, – tudjon dinamikailag árnyalt, kulturált, kifejező hangot képezni, – alkalmazza játékában a hangindítás, elválasztás és hangbefejezés különböző módjait, – törekedjék játékában a tiszta intonációra, – rendelkezzék az alapfokon játszott zenei anyag megszólaltatásához szükséges technikával, – tudjon önállóan hangolni, – ismerje a hangszer karbantartásának alapvető feladatait, és végezze ezeket önállóan, – ismerje a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanár útmutatásai alapján legyen képes a különböző zenei kifejezőeszközök alkalmazására (artikuláció, agogika, díszítés, lassítás, hangsúlyozás stb.), – a tanár útmutatásai alapján legyen képes az új darabok egyszerűbb dallami díszítésére, – ismerje a tanult előadási darabok zeneszerzőinek nevét, a művek címét, és tudja helyesen kiejteni és leírni azokat, – ismerje a szaxofon történetét, rokon hangszereit, – ismerje a szaxofon szerepét különböző zenei korszakokban. Legyen képes – hangsorokat játszani 4 #, 4 b előjegyzésig, – egészséges és jól intonált szaxofonhang megszólaltatására. Rendelkezzék olyan hangszertechnikai és olvasási készségekkel, hogy a továbbképző évfolyamokban elkezdhetőek legyenek a C-be történő transzponálási gyakorlatok. Tudjon – előadási darabokat kotta nélkül előadni, – könnyebb kamarazenei és zenekari szólamokat eljátszani. 2006/62/II. szám További követelmények a továbbképző évfolyamainak elvégzése után A tanuló ismerje – hangszerének transzponáló jellegét, – a hangszercsalád többi tagját, hangolásukról és hangfekvésükről legyen fogalma, – a nehezebb előadási daraboknál, a kamarazenei és zenekari szólamoknál leggyakrabban előforduló zenei műszavak jelentését. Legyen képes – hangsorokat játszani 6 #, 6 b előjegyzésig, – pp-ff-ig a dinamikai skála megvalósítására, – a hangszer regisztereinek kiegyenlített megszólaltatására. Rendelkezzék olyan hangszeres és elméleti tudással, amely alapján közreműködhet amatőr zenekarban vagy zenei együttesben. Tudjon nehezebb előadási darabokat kotta nélkül eljátszani. FAGOTT A fagott-tanítás szakirányú feladatai: – ismertesse meg a tanulókkal (életkoruknak megfelelő szinten) a fagott lehetőségeit, irodalmát, hangszerük történetét, akusztikai sajátosságait, a fagott-irodalom legkiemelkedőbb alkotó- és előadóművészeit, – a rokon hangszereket. Alakítson ki könnyed hangszerkezelést: – megfelelő légzéstechnikát, helyes befúvásmódot, test-, hangszer- és kéztartást, billentést és tudatosítsa ezeket, – dinamikailag árnyalt, telt, színes, kifejező fagotthangot, – differenciált hangindítást és hanglezárást, – megfelelő tempójú repetíciót, – laza, egyenletes ujjtechnikát, – pontosan összehangolt nyelv- és ujjmozgást. A fentiek eléréséhez gyakoroltasson rendszeresen – tartott hangokat állandó és változó dinamikával, az intonáció lehetőség szerinti megtartásával, – hangsorokat, fokozatosan táguló hangterjedelemben, különböző figurációkkal, – a felmerülő technikai problémáknak megfelelő mozdulatsorokat, ujjgyakorlatokat. Fordítson figyelmet – a céltudatos gyakorlási módszer kialakítására, – a lapról olvasási készség fejlesztésére, – a tudatos zenei memorizálásra, – a művek zeneileg igényes kidolgozására, – a helyes légzésre és a folyamatos rekesztámasz kialakítására, állandó fejlesztésére, erősítésére, – a rendszeres társas muzsikálásra, – a kamarazenében és zenekarban egyaránt szükséges intonációs, ritmikai és dinamikai alkalmazkodási készség kialakítására már egész kis ambitusnál. Tanítsa meg a tanulókat a hangszer karbantartására. Követelmények az alapfok évfolyamainak elvégzése után Az „A” tagozat végén A tanuló – a zenei anyagot életkorának, egyéni képességeinek és készségeinek megfelelő hangszerkezeléssel, kottaés stílushűen, értelmesen tagolva, kifejezően szólaltassa meg, – rendelkezzék a játszott zenei anyag megszólaltatásához szükséges koncentrálóképességgel, 2006/62/II. szám – legyen tisztában a hangszerkezelés alapvető tudnivalóival, alkalmazza tudatosan a helyes légzéstechnikát, befúvásmódot, billentést stb., – legyen képes a hangok biztonságos megszólaltatására a klasszikus hangterjedelemben, – tudjon dinamikailag árnyalt, kulturált, kifejező hangot képezni, – alkalmazza játékában a hangindítás, elválasztás és hangbefejezés különböző módjait, – törekedjék játékában a tiszta intonációra, – rendelkezzék az alapfokon játszott zenei anyag megszólaltatásához szükséges ujjtechnikával, – tudjon önállóan hangolni, – ismerje a hangszer karbantartásának alapvető feladatait, és végezze ezeket önállóan, – ismerje a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanár útmutatásai alapján legyen képes a különböző zenei kifejezőeszközök alkalmazására (artikuláció, agogika, díszítés, lassítás, hangsúlyozás stb.), – a tanár útmutatásai alapján legyen képes az új darabok egyszerűbb dallami díszítésére, – ismerje a tanult előadási darabok zeneszerzőinek nevét, a művek címét, és tudja helyesen kiejteni és leírni azokat, – ismerje a fagott történetét, rokon hangszereit, – ismerje a fagott szerepét különböző zenei korszakokban. Ismerje és tudja játszani – a dúr és moll hangsorokat a különböző játékmódokkal és a portamento alkalmazásával, – a kromatikus hangsort. Legyen képes – nagyobb hangközök törésmentes kötésére, – igényes és stílusos hangképzésre, – a dinamikai árnyalatok alkalmazására (p-f keretein belül), – hosszú és rövid előke, utóka, paránytrilla, mordent és kettős ékesítés megoldására, – könnyebb művek lapról játszására, – az előadási darabok igényes felépítésére, – basszus- és tenorkulcs váltakozó alkalmazására. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – egy dúr és egy moll skála (4 #, 4 b előjegyzésig), legato, staccato, tenuto játékmóddal, – két különböző karakterű etűd, – két könnyű, rövid, eltérő karakterű előadási darab zongorakísérettel, lehetőleg kotta nélkül. Követelmények a továbbképző évfolyamainak elvégzése után Az „A” tagozat végén A tanuló legyen képes – az előző pontokban megfogalmazottak tudatos (a tanuló zenei adottságainak, életkorának, és technikai felkészültségének megfelelő) alkalmazására az igényes zenei kifejezés és a zene folyamatát és összefüggéseit érzékeltető előadás érdekében, – életkorának megfelelő szinten értelmesen tagolt, árnyalt előadásra, szép kifejező hangon lassú és középgyors tempóban, staccato játékban is, – az előadási darabokat fejből eljátszani, – technikai továbbfejlődésre, – hosszabb gyakorlásra, – kamara-, illetve ifjúsági zenekarban játszani. A „B” tagozat végén (az „A” tagozat követelményein felül) A tanuló ismerje – hangszerét, tudjon megoldani apróbb javítási problémákat, 2006/62/II. szám – a nádfaragás alapjait, – a hangszer múltját, irodalmát. Legyen képes – természetes, oldott hangszerkezelésre, helyes testtartásra, hangszertartásra, – a hangszerregiszterek színkülönbségeinek kiegyenlítésére – az összehangolt kéz- és nyelvtechnika alkalmazására, – technikai szempontból tudatos, elemző gyakorlásra. KÜRT A kürttanítás szakirányú feladatai Ismertesse meg a tanulókkal (életkoruknak megfelelő szinten) – a hangszerük történetét, akusztikai sajátosságait, – a kürtirodalom legkiemelkedőbb alkotó- és előadóművészeit, – a kürtcsalád egyéb tagjait és a rokon hangszereket. Alakítson ki – megfelelő légzéstechnikát, helyes befúvásmódot, test-, hangszer- és kéztartást, billentést és tudatosítsa ezeket, – dinamikailag árnyalt, telt, színes, kifejező kürthangot, – differenciált hangindítást, elválasztást és hanglezárást, – megfelelő tempójú repetíciót, – laza, egyenletes ujjtechnikát, – pontosan összehangolt nyelv- és ujjmozgást, – könnyed hangszerkezelést. Gyakoroltasson rendszeresen – tartott hangokat állandó és változó dinamikával (pl. mf, ff, pp), az intonáció megtartásával, – hangsorokat fokozatosan táguló hangterjedelemben, – a felmerülő technikai problémáknak megfelelő mozdulatsorokat, ujjgyakorlatokat. Fordítson figyelmet – a céltudatos gyakorlási módszer kialakítására, – a lapról olvasási készség fejlesztésére, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Tanítsa meg a tanulókat a hangszer karbantartására. Követelmények az alapfok évfolyamainak elvégzése után Az „A” tagozat végén A tanuló – a zenei anyagot életkorának, egyéni képességeinek és készségeinek megfelelő hangszerkezeléssel, kottaés stílushűen, értelmesen tagolva, kifejezően szólaltassa meg, – rendelkezzék a játszott zenei anyag megszólaltatásához szükséges koncentrálóképességgel, – legyen tisztában a hangszerkezelés alapvető tudnivalóival, alkalmazza tudatosan a helyes légzéstechnikát, befúvásmódot, billentést stb., – legyen képes a hangok biztonságos megszólaltatására a klasszikus hangterjedelemben, – tudjon dinamikailag árnyalt, kulturált, kifejező kürthangot képezni, – alkalmazza játékában a hangindítás, elválasztás és hangbefejezés különböző módjait, – törekedjék játékában a tiszta intonációra, – rendelkezzék az alapfokon játszott zenei anyag megszólaltatásához szükséges technikával, – tudjon önállóan hangolni, – ismerje a hangszer karbantartásának alapvető feladatait, és végezze ezeket önállóan, 2006/62/II. szám – ismerje a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanár útmutatásai alapján legyen képes a különböző zenei kifejezőeszközök alkalmazására (artikuláció, agogika, díszítés, lassítás, hangsúlyozás stb.), – ismerje a tanult előadási darabok zeneszerzőinek nevét, a művek címét, és tudja helyesen kiejteni és leírni azokat, – ismerje a kürt történetét, rokon hangszereit, – ismerje a kürt szerepét különböző zenei korszakokban. Legyen képes – 2 kantiléna, – 2 különböző karakterű gyakorlat, – 2 különböző stílusú darab, vagy tétel előadására kotta nélkül. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – egy skála a tanuló meglévő hangterjedelmében (alap, terc és I. fokú hármashangzat, nyelvvel és kötve, negyed és nyolcad értékekben), – egy kantiléna, – két etűd, – egy előadási darab – ajánlott: = Skroup: B-dúr koncert (rövid kadenciával) = Beethoven: Románc = Concone: Téma és variáció. További követelmények a továbbképző évfolyamainak elvégzése után Az „A” tagozat végén A tanuló ismerje hangszere múltját, irodalmát, a jelentősebb alkotó- és előadóművészek munkásságát. Legyen képes – természetes, oldott hangszerkezelésre, helyes testtartásra, hangszertartásra, a tudatos légzéstechnika alkalmazására, – C-g2 hangterjedelemben kiegyenlítetten, különböző dinamikai árnyalattal, tiszta intonációval játszani, a nyelvtechnika tudatos alkalmazásával, – életkorának és képességeinek megfelelő zenei anyag kottahű, stílusos, a zenei összefüggéseket visszaadó, értelmesen tagolt, árnyalt előadására, szép kifejező kürthangon, – az előadási darabokat fejből játszani, – technikai szempontból tudatos, elemző gyakorlásra, – igényesebb kamarazenei művek előadásában közreműködni. Rendelkezzék – a zenei kifejezést lehetővé tevő képzelőerővel, technikával, formálókészséggel, – koncentrálóképességgel, – lapról olvasási készséggel, amely a mindenkori darab megszólaltatásához, illetve a kamarazenéléshez szükséges. A „B” tagozat végén (az „A” tagozat követelményein felül) A tanuló legyen képes – F-c3 között kiegyenlítetten, tiszta intonációval, a nyelvtechnika tudatos alkalmazásával játszani, – az ajaktrilla megvalósítására. 2006/62/II. szám TROMBITA A trombitatanítás szakirányú feladatai: – a tanuló egyéni adottságához, képességéhez igazodó módszerek kialakítása, kiemelt figyelmet fordítva az egyéni hangszeroktatásban rejlő pedagógiai lehetőségek kihasználására, – a helyes légzés, befúvás, testtartás, hangszertartás beállítása, kialakítása, – a hangszeres játékhoz szükséges motorikus reflexek, motivációs bázis, a naponkénti gyakorlás szükségletének kialakítása, – a hangszeres játék megvalósításában résztvevő izmok lazaságának, terhelhetőségének tartósabb igénybevétel teljesítéséhez szükséges készségek kialakítása, – a zenei memória fejlesztése, gyakorlati alkalmazásához szükséges jártasságok kialakítása, – az egyéni hangszeres tanórákra, kamarazenei, zenekari foglalkozásokra történő önálló felkészülés képességének kialakítása. Ismertesse meg a tanulókkal – a trombita történetét, – a trombitának a rézfúvósok családjában és különféle együttesekben betöltött szerepét, szakmai lehetőségeit, – a hangszer irodalmát, – a tananyagon keresztül a főbb zenei stílusokat, – a trombita hazai és külföldi művészeinek munkásságát. Tudatosítsa – a helyesen beállított légzéstechnika állandó ellenőrzésének fontosságát, – a helyes szájtartás mint a jó „ansatz”, befúvási mód kialakulása alapfeltételének fontosságát, – a mindennapi gyakorlás didaktikai és fiziológiai szempontok szerinti szükségességét, – a könnyed, felszabadult hangszeres játékmód kialakításának fontosságát. Fejlessze a tanuló – hallását, belső hallását, „intonációs” képességét, – hangszeres adottságait, – hangszertechnikai tudását, – megformáló- és előadói képességét. Tegye képessé a tanulókat – rendszeres, hatékony, igényes gyakorlásra, – a gyakorlás során felmerülő hibák önálló kijavítására, – a beállított alapfunkciók önellenőrzésére, – a tiszta intonációra, – folyamatos hangszerjátékra, árnyalt stílusos előadásra, – a pontos kottaolvasásra, a ritmus, valamint a zenei kifejezések előadásmódjára, illetve a tempóra vonatkozó utasítások megvalósítására. Követelmények az alapfok évfolyamainak elvégzése után Az „A” tagozat végén Ismerje a tanuló – a helyes test- és hangszertartást, – a helyes légzéstechnikát, – a hangszere múltját, irodalmát, – a dúr és moll hangnemeket 7 #, 7 b előjegyzésig, – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. 2006/62/II. szám Legyen képes – a helyes légzéstechnika alkalmazására, fejlesztésére, – az alapvető funkciók helyes alkalmazására, a szájizomzat fejlesztésére a mindennapi gyakorlatok segítségével: = fúvóka nélkül, csupán ajakrezgéssel, = csak fúvókával, = hangszerrel, – az előírt hangterjedelmen belül (fisz-b2-ig) kiegyenlített, szép hang elérésére a tiszta intonáció megtartásával, – a könnyebb technikai problémák elemző gyakorlására, – a tanult darabok stílushű megszólaltatására, – folyamatos, mérsékelt tempójú lapról olvasásra, – a különböző artikulációs előírások (staccato, tenuto, legato, marcato) megszólaltatására, – skálázni egy oktávon keresztül valamennyi hangnemben. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – egy dúr és egy moll skála 5 képlete a másféloktávos rendszerben, – Clodomir: Trombitaiskola I./26., 28., 29., – Telemann: F-dúr szonáta I-II., vagy – Händel: B-dúr szonáta I-II. További követelmények a továbbképző évfolyamainak elvégzése után Az „A” tagozat végén Ismerje a tanuló – a hangszere múltját, a jelentősebb alkotó- és előadóművészek munkásságát, – a rézfúvós hangszerek közötti azonosságot, különbséget. Legyen képes a tanuló – az előforduló légzéstechnikai és funkcionális problémák korrigálására a mindennapi gyakorlatok segítségével, – az előírt hangterjedelmen belül (fisz-c3-ig) kiegyenlített és kifejező hang elérésére, – a különböző hangindítások, hangbefejezések megvalósítására, – a különböző nyelvütések (szimpla, dupla, tripla) gyorsaságának fejlesztésére, – önálló hangolásra, – a hosszabb zenei gondolatok egy levegővel történő összefogására, – skálázni másfél oktávon keresztül valamennyi hangnemben, – az adott zenei anyagot egyéni képességei, illetve készségei szintjének megfelelően, kotta- és stílushűen, értelmesen tagolva, kifejezéssel megszólaltatni. A „B” tagozat végén (az „A” tagozat követelményein felül) A tanuló rendelkezzék megfelelő állóképességgel. Ismerje a hangképzés folyamatát. Legyen képes a tudatos légzéstechnika alkalmazására. Tudja – az ajak-, a nyelv- és a manuális technika alapjait, – az összes dúr és moll skálát a kétoktávos rendszerben, 7 képletben. 2006/62/II. szám HARSONA A képzés legeredményesebb módjának az tekinthető, ha a tanuló 9-10 éves korában tenoron vagy baritonon kezdi a mélyrézfúvós hangszerek tanulását, és csak a tanulmányok 3. évében, 11-12 éves korban tér át a harsona tanulására, amennyiben fizikuma, muzikalitása erre alkalmassá teszi. A tenoron vagy baritonon megszerzett készségek birtokában kétéves harsonaoktatás elegendő a zeneművészeti szakközépiskolai felvételi követelmény eléréséhez. A harsonatanítás szakirányú feladatai: Ismertesse meg a tanulókkal – (életkoruknak megfelelő szinten) a harsona lehetőségeit, irodalmát; hangszerük történetét, akusztikai sajátosságait, a harsonairodalom legkiemelkedőbb alkotó- és előadóművészeit, – a rokon hangszereket. Alakítson ki könnyed hangszerkezelést: – megfelelő légzéstechnikát, helyes befúvásmódot, test-, száj-, hangszer- és kéztartást, tolókezelést és tudatosítsa ezeket, – dinamikailag árnyalt, telt, színes, kifejező harsonahangot, – differenciált hangindítást és hanglezárást, – megfelelő tempójú repetíciót, – laza, egyenletes kartechnikát, – pontosan összehangolt nyelv- és karmozgást. A fentiek eléréséhez gyakoroltasson rendszeresen – tartott hangokat állandó és változó dinamikával, az intonáció lehetőség szerinti megtartásával, – hangsorokat, fokozatosan táguló hangterjedelemben, különböző figurációkkal, – a felmerülő technikai problémáknak megfelelő mozdulatsorokat, ujjgyakorlatokat. Fordítson figyelmet – a helyes légzés kialakítására, gyakorlására, fejlesztésére intenzív légzésfejlesztési gyakorlatokkal, – a helyes szájtartás kialakítására, a szájizomzat fejlesztésére a mindennapi gyakorlatok segítségével: = fúvóka és hangszer nélkül csupán ajakkal, = csak fúvókával, = hangszerrel, = mindezek ellenőrzése fúvóka karikával, – a céltudatos gyakorlási módszer kialakítására, – a lapról olvasási készség fejlesztésére, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Tanítsa meg a tanulókat a hangszer karbantartására. Követelmények az alapfok évfolyamainak elvégzése után Az „A” tagozat végén A tanuló – a zenei anyagot életkorának, egyéni képességeinek és készségeinek megfelelő hangszerkezeléssel, kottaés stílushűen, értelmesen tagolva, kifejezően szólaltassa meg, – rendelkezzék a játszott zenei anyag megszólaltatásához szükséges koncentrálóképességgel, – legyen tisztában a hangszerkezelés alapvető tudnivalóival, alkalmazza tudatosan a helyes légzéstechnikát, befúvásmódot, – sajátítsa el az ajak és a kéz összehangolt munkáját; harsonánál a helyes tolókezelést, – legyen képes a hangok biztonságos megszólaltatására az előírt hangterjedelemben, – tudjon dinamikailag árnyalt, kulturált, kifejező hangot képezni, – alkalmazza játékában a hangindítás, elválasztás és hangbefejezés különböző módjait, – törekedjék játékában a tiszta intonációra, 2006/62/II. szám – rendelkezzék az alapfokon játszott zenei anyag megszólaltatásához szükséges technikával, – tudjon önállóan hangolni, – ismerje a hangszer karbantartásának alapvető feladatait, és végezze ezeket önállóan, – ismerje a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanár útmutatásai alapján legyen képes a különböző zenei kifejezőeszközök alkalmazására (artikuláció, agogika, díszítés, lassítás, hangsúlyozás stb.), – a tanár útmutatásai alapján legyen képes az új darabok egyszerűbb dallami díszítésére, – ismerje a tanult előadási darabok zeneszerzőinek nevét, a művek címét, és tudja helyesen kiejteni és leírni azokat, – ismerje a használt hangszer történetét, rokon hangszereit, – ismerje az adott hangszer szerepét különböző zenei korszakokban. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – egy szabadon választott skála és hármashangzat-felbontás két oktávon keresztül, E-b1 hangterjedelemben, – két, lehetőleg különböző jellegű gyakorlat (minimális szint: Ujfalusi–Pehl–Perlaki: Harsonaiskola II/300., 352.), – egy előadási darab zongorakísérettel, kotta nélkül (minimum Pergolesi: Aria című mű nehézségi szintjén). További követelmények a továbbképző évfolyamainak elvégzése után Az „A” tagozat végén A légzés, levegővezetés terén tanultak elmélyítése, következetes alkalmazása, az előforduló hibák korrigálása. A hangterjedelem további bővítése, fokozott figyelemmel a szép hangra és a tiszta intonációra. A kamarazenélés és a zenekari játék előtérbe helyezése. A tanuló ismerjen és tudjon gyakorlatban alkalmazni különböző – díszítéseket, – trillákat, – előkéket, tripla- és duplanyelves megoldásokat. A „B” tagozat végén (az „A” tagozat követelményein felül) A tanuló ismerje – hangszere múltját, irodalmát, – a kiművelt hangszeres technika alapjait. Legyen képes – minden regiszterben kiművelt harsonahang megszólaltatására, – biztonságos, pontos, hibátlan hangindításra, – pontos kézmunkával végrehajtott legato-technikára, – dupla- és triplanyelv alkalmazására, – vibratóra és trillákra. TUBA A tubatanítás szakirányú feladatai: – a tanuló egyéni adottságához, képességéhez igazodó módszerek kialakítása – kiemelt figyelmet fordítva az egyéni hangszeroktatásban rejlő pedagógiai lehetőségek kihasználására, – a helyes légzés, befúvás, testtartás, hangszertartás beállítása, kialakítása, – a hangszeres játékhoz szükséges motorikus reflexek, motivációs bázis, a naponkénti gyakorlás szükségletének kialakítása, 2006/62/II. szám – a hangszeres játék megvalósításában résztvevő izmok lazaságának, terhelhetőségének tartósabb igénybevétel teljesítéséhez szükséges készségek kialakítása, – a zenei elképzelések fejlesztése, a zenei előrelátás, a folyamatos kottaolvasás kialakítása, – a zenei hallás átfogó fejlesztése, – zenei memória fejlesztése, gyakorlati alkalmazásához szükséges jártasságok kialakítása, – az egyéni hangszeres tanórákra, kamarazenei, zenekari foglalkozásokra történő önálló felkészülés képességének kialakítása. Ismertesse meg a tanulókkal – a tuba történetét, – a tuba a mélyrézfúvósok családjában és különféle együttesekben betöltött szerepét, szakmai lehetőségeit, – a hangszer irodalmát, – a tananyagon keresztül a főbb zenei stílusokat, – a tuba hazai és külföldi művészeinek, munkásságát. Tudatosítsa – a helyesen beállított légzéstechnika állandó ellenőrzésének fontosságát, – a helyes szájtartás – mint a jó „ansatz”, befúvási mód – kialakulása alapfeltételének fontosságát, – a mindennapi gyakorlás – didaktikai és fiziológiai szempontok szerinti – szükségességét, – a könnyed, felszabadult hangszeres játékmód kialakításának fontosságát. Fejlessze a tanuló – hallását, belső hallását, intonációs képességét, – hangszertechnikai tudását, – megformáló- és előadói képességét. Tegye képessé a tanulókat – a gyakorlás során felmerülő hibák önálló kijavítására, – a beállított alapfunkciók önellenőrzésére, – a tiszta intonációra, – folyamatos hangszerjátékra, árnyalt stílusos előadásra, – a pontos kottaolvasásra, a ritmus, valamint a zenei kifejezések előadásmódjára, illetve a tempóra vonatkozó utasításainak megvalósítására. Követelmények az alapfok évfolyamainak elvégzése után Az „A” tagozat végén Ismerje a tanuló – a helyes szájtartást, légzéstechnikát, befúvást, hangszertartást, a könnyed hangszeres játékmódot, – a rokon rézfúvós hangszereket, – a tuba felépítését, alkalmazási területeit, – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. Legyen képes a tanuló – ideális tubahang kialakítására, megszólaltatására, – különböző játékmódok megvalósítására, – a zenei mondanivaló megformálására (legato, staccato stb.), – az ajak és a kéz összehangolt munkájának kialakítására, – a helyes befúvás és légzéstechnika alkalmazására, – a zenei gyakorlatok, előadási darabok pontos, kottahű előadására, – az előadási darabok kotta nélküli játszására, – a gyakorlás során előforduló hibák felismerésére, azok önálló kijavítására, – a hangszer építéséből fakadó intonációs problémák korrigálására, – a hangszer önálló behangolására, – a hangszer szakszerű karbantartására. 2006/62/II. szám A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – egy dúr vagy moll skála (a tanuló meglévő hangterjedelméhez igazítva), – két különböző karakterű etűd a végzett anyagból, – két különböző karakterű előadási darab zongorakísérettel. A skálát és az előadási darabot kotta nélkül kell játszani. További követelmények a továbbképző évfolyamainak elvégzése után Az „A” tagozat végén Ismerje meg a tanuló – a tuba és a rézfúvós hangszerek rokon vonásait (fogások, részhangok, befúvási mód, fúvástechnika stb.), – a tuba irodalmát, – a zeneirodalom híres tubaszólóit. Legyen képes a tanuló – a technikailag és művészileg igényesebb előadási darabok, kamarazenei és zenekari művek interpretálására, – a skálaformációkat élénk tempóban, kiegyenlítetten, különböző dinamikai árnyalatokkal 7 #, 7 b előjegyzésig játszani dúrban és mollban egyaránt, – az általa képzett hangszerhang szépségét, teltségét, plasztikusságát folyamatosan fejleszteni, – a megtanult előadási darabok közönség előtti színvonalas bemutatására, – tiszta intonációra, tiszta hangszeres játékra, – az önálló munkára. Tudja alkalmazni a tanuló – a hangszerhang képzésének fizikai sajátosságait, – a különböző zenei utasításokat az előadás módjára, tempójára, dinamikájára vonatkozóan. A „B” tagozat végén (az „A” tagozat követelményein felül) A tanuló legyen képes – természetes, oldott hangszerkezelésre, – helyes test- és hangszertartásra, – a tudatos légzéstechnika alkalmazására. Tudjon kontra F és f1 között – kiegyenlítetten, – különböző dinamikai árnyalatokkal, – tiszta intonációval, – megfelelő nyelvtechnikával játszani. ÜTŐ Az ütőhangszer-tanítás szakirányú feladatai Az ütőhangszerek sokszínűségéből és zeneirodalmi sajátosságaiból eredően a kamarazenélés lehetőségeinek megteremtése a hangszertanulás kezdetén. A társas muzsikálás elősegítése. Az egymáshoz való alkalmazkodásra és egymásra figyelésre nevelés. Ismertesse meg a tanulókkal – az ütőhangszercsalád leggyakrabban használatos tagjait, – a különböző ütőhangszerek megszólaltatásának módját, – a helyes ütéstechnikákat. 2006/62/II. szám Fordítson figyelmet – a különböző hangszerek speciális technikai elemeinek alkalmazására, – a precíz, pontos ritmikai megoldásokra, külön figyelemmel a legáltalánosabb ütőhangszeres elemekre, – az eltérő kézrendi megoldásokra, – a céltudatos gyakorlási módszer kialakítására, – a lapról olvasási készség fejlesztésére, – a tudatos zenei memorizálásra, – a művek zeneileg igényes kidolgozására. Végeztessen az egyes zenei kíséret-formákhoz szükséges improvizációs gyakorlatokat. Tanítsa meg a tanulókat a hangszereken elvégzendő kisebb igazításokra, az üstdob hangolására. Követelmények az alapfok évfolyamainak elvégzése után Ismerje a tanuló – az alapfokú művészetoktatási intézményben használatos ütőhangszereket, ezek magyar és leggyakrabban használt idegen nyelvű elnevezéseit, – a különböző ütőhangszerek megszólaltatásának módját, a helyes ütéstechnikákat, – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. Legyen képes a tanuló – kottahű játékra és lapról olvasásra folyamatos, mérsékelt tempóban, – árnyalt dinamikák alkalmazására, a hangszínbeli különbségek felismerésére és megvalósítására, – a speciális technikai elemek alkalmazására a különböző hangszereken (tremolo, előkék, egyszerű függetlenítés), – hosszabb zenei gondolatok összefogására, a művek értelmes, tagolt előadására, – az üstdob önálló hangolására, – a különböző ütőhangszerek eltérő kézrendi problémáinak megoldására, – rugalmas beilleszkedésre kamarazenei együttesbe, – céltudatos, módszeres gyakorlásra. További követelmények a továbbképző évfolyamainak elvégzése után Ismerje a tanuló – a legfontosabb ütőhangszerek múltját, származását, fejlődését, – az ütőhangszerek irodalmát. Legyen képes a tanuló – szép és kifejező hang képzésére a különféle ütőhangszereken, – nagyobb lélegzetű, összetett feladatot tartalmazó etűdök és előadási darabok megszólaltatására, – sűrű, egyenletes, árnyalt dinamikájú tremolo alkalmazására a különböző hangszereken, – zeneileg és technikailag tudatos, módszeres gyakorlásra, a művek önálló megtanulására, – értelmes, tagolt, kifejező előadásmódra. Rendelkezzék a tanuló – megfelelő technikai felkészültséggel, előadói és formálókészséggel, – egyszerű improvizációhoz szükséges képzelőerővel, – biztos zenei memóriával és koncentrálóképességgel, – kamarazenéléshez és zenekari játékhoz szükséges lapról olvasási készséggel, – megfelelő gyakorlási módszerekkel, amelyekkel a megfelelő technikai készenlét gyorsan elérhető, – tudásszintjének megfelelő önállósággal a játszandó művek kiválasztásánál. 2006/62/II. szám HÁRFA A hárfatanítás szakirányú feladatai Ismertesse meg a tanulókkal (életkoruknak megfelelő szinten) – a hárfa felépítését, akusztikai sajátosságait, hangolhatóságának elveit, a hangszer lehetőségeit, – a hárfa irodalmát, történetét, a hárfairodalom legkiemelkedőbb alkotó- és előadóművészeit. Alakítson ki könnyed hangszerkezelést: – megfelelő pedáltechnikát, helyes test-, láb-, hangszer- és kéztartást és tudatosítsa ezeket, – dinamikailag árnyalt, telt, színes, kifejező hárfahangot, – differenciált pengetést és helyes fojtástechnikát, – megfelelő repetíciós és glissando-technikát, – laza, egyenletes kartechnikát, – pontosan összehangolt láb-, kar- és ujjmozgást. A fentiek eléréséhez gyakoroltasson rendszeresen – hangsorokat különböző figurációkkal, – a felmerülő technikai problémáknak megfelelő mozdulatsorokat, ujjgyakorlatokat. Fordítson figyelmet – a céltudatos gyakorlási módszer kialakítására, – a precíz hangszerhangolásra, – a pedálváltások megtervezésének begyakorlására, – a lapról olvasási készség fejlesztésére, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Tanítsa meg a tanulókat a legszükségesebb karbantartási feladatok elvégzésére. Követelmények az alapfok évfolyamainak elvégzése után Az „A” tagozat végén A tanuló legyen képes – zenei igényességgel önállóan megtanulni és megformálni életkorának megfelelő szintű műveket, – az adott mű helyes metrikai és ritmikai megoldására, – a megtanult műveket a zenei-érzelmi tartalom kifejezésével előadni, – a különböző karakterek között különbséget tenni, – a tanult darabokat stílushűen megszólaltatni, – a barokk zenében a szólamvezetésre, ismerje és tudja alkalmazni a különböző díszítéseket, – a romantikus stílus érzelmi és kifejezésbeli sajátosságait megérezni és megvalósítani, – megfelelően pedált váltani. Ismerje – legalább hozzávetőlegesen a művek keletkezési időpontját, és tudja azt az adott történelmi korba belehelyezni, – az impresszionizmust mint művészeti irányzatot a képzőművészetben és a zenében; törekedjék a dinamikai, tempó és egyéb utasítások megvalósításával az impresszionista művek hangulatának megközelítésére, – a modern zenei effektusokat és azok technikai kivitelezését, – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. Tudjon – korának megfelelő szinten kottát olvasni, és ezt a készségét fejlessze folyamatosan, – a felkészültségének megfelelő fokon kamarazenei együttesben vagy zenekarban közreműködni. 2006/62/II. szám Hangszerkezelésben ismerje – az összes dúr és moll skálát oktáv-, szext-, decima- és tercpárhuzamban, ellenmozgásban, a két kéz közötti kánonban, – a hármas- és négyeshangzatokat akkordban, arpeggióban, felbontásban és futamban, – a kadenciákat akkordban, arpeggióban, felbontásban és futamban, – a különböző ujjgyakorlatokat, trillákat, a pergő-játékot, – modern effektusokat (glissando, üveghang, pedálglissando stb.). A „B” tagozat végén (az „A” tagozat követelményein felül) A tanuló legyen képes a tudásáról pódiumon is számot adni. Hangszerkezelésben: – tudja a skálajáték tempóját fokozni, – a hármas- és négyeshangzatokat akkordban, arpeggióban, különböző felbontásokban és futamban nagyobb tempóban játszani. További követelmények a továbbképző évfolyamainak elvégzése után Az „A” tagozat végén A tanuló legyen képes – a hangszer biztos kezelésére, – a dallamívek kirajzolására, árnyalt dinamikai megoldásokra, a harmóniaváltások érzékeltetésére. Ismerje – hangszere történetét és irodalmát, – és alkalmazza a tipikus hárfahangzásokat (étouffé, üveghang, près de la table, arpeggio, csúszások, kéz- és pedál-glissando stb.). Legyen képes igényes tónusú, zengő, zajmentes hárfajátékra. A „B” tagozat végén (az „A” tagozat követelményein felül) A tanuló legyen képes tudását pódiumon is bemutatni közreműködőként, vagy önálló koncertet adni. GITÁR A gitártanítás szakirányú feladatai Ismertesse meg a tanulókkal (életkoruknak megfelelő szinten) – a gitár felépítését, akusztikai sajátosságait, hangolását, a hangszer lehetőségeit, – a gitár irodalmát, történetét, a gitárirodalom legkiemelkedőbb alkotó- és előadóművészeit, – a gitáron megszólaltatható főbb zenei stílusok előadási sajátosságait, – a leggyakrabban előforduló akkordokat és akkordfűzéseket. Alakítson ki könnyed hangszerkezelést: – helyes test-, hangszer- és kéztartást és tudatosítsa ezeket, – dinamikailag árnyalt, telt, színes, kifejező gitárhangot, – differenciált pengetést és helyes fogástechnikát, – laza, egyenletes kar- és ujjtechnikát, – a két kéz pontosan összehangolt mozgását. Tanítsa meg – a játszott művek karakterének, tempó és dinamikai jellegzetességeinek kifejezését, – a legato játékot, – a staccato, portato, tenuto játékmód alkalmazásával az artikuláció megvalósítását, – a gitárjáték alapvető technikai elemeit (fekvésváltás, barré, kötések, apoyando, tirando, arpeggio, törtakkordok), – a tompítás különféle lehetőségeit. 2006/62/II. szám A fentiek eléréséhez gyakoroltasson rendszeresen – hangsorokat különböző figurációkkal, – a felmerülő technikai problémáknak megfelelő mozdulatsorokat, ujjgyakorlatokat. Ösztönözze a tanulókat a helyes hangszertechnika folyamatos gondozásával szép gitárhangszín elsajátítására. Fordítson figyelmet – a céltudatos gyakorlási módszer kialakítására, – a precíz hangszerhangolásra, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Alakítsa ki a lapról játék technikáját, mindig az előző év nehézségi szintjén gyakoroltatva. Tanítsa meg a tanulókat a legszükségesebb karbantartási feladatok elvégzésére. Követelmények az alapfok évfolyamainak elvégzése után Az „A” tagozat végén A tanuló rendelkezzék a gitárjátékhoz szükséges koncentrálóképességgel. Alkalmazza a tanulmányai során elsajátított zenei és technikai ismereteket. Különböző stílusú darabok önálló feldolgozásával és memorizálásával artikulált, dinamikailag árnyalt hangszerjátékot valósítson meg. Ismerje – a gitár hangjait, tudja hangszerét behangolni, – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. Ismerje és készségszinten alkalmazza a gitárjáték alapvető technikai elemeit: – a fekvésjátékot, fekvésváltást, – a kis és nagy barré-t, – a kötéseket (ráütés, elpengetés), – a dallamjátékot apoyando és tirando pengetéssel, – az akkordfelbontás (arpeggio) különböző formáit, – a törtakkord megszólaltatását, – a nem kívánt hangösszecsengések tompítását (jobb és bal kézben egyaránt). Legyen képes különböző játékmódok megvalósítására: – dallam akkordkísérettel (pl. Neusiedler-darabok), – harmóniafelbontásos játék (pl. Carcassi, Diabelli, Giuliani), – egyszerű többszólamú darabokban szólamvezetés, dallamkiemelés (pl. Losy, Campion, Robert de Visée). Rendelkezzék az egyszerű kortárs darabok (pl. Borsody, Brouwer) eljátszásához szükséges zenei alapismeretekkel és technikai készségekkel. Repertoárjának egy részét tudja kotta nélkül játszani. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – G-dúr, C-dúr skála 2 oktávon, háromoktávos E-dúr skála, transzponálva, repetíciós pengetéssel is, kromatikus skálák, arpeggio-gyakorlatok, – 2 etűd (pl. Carcassi: Etűdök op. 60), – 1 vagy 2 reneszánsz vagy barokk mű, – XX. századi művek (pl. Bartók – Szendrey). A választott etűdök tartalmazzanak egymástól eltérő technikai feladatokat. A teljes anyagot kotta nélkül kell előadni. 2006/62/II. szám További követelmények a továbbképző évfolyamainak elvégzése után Az „A” tagozat végén Rendelkezzék a tanuló ismeretekkel – a fontosabb korok és stílusok gitáron megszólaló darabjainak jellemző vonásairól, – a különféle hangeffektusokról és azok használatáról (rasgueado, üveghang, étouffé, dobolás), – a gitárdarabok szerzőinek és előadóművészeinek munkásságáról, – a hangszer múltjáról, hagyományairól. Legyen képes az életkorának és képességeinek megfelelő zene még árnyaltabb, kifejezőbb előadására, mely kiterjed a kötetlenebb előadású romantikus és impresszionista művekre is. A „B” tagozat végén (az „A” tagozat követelményein felül) A tanuló ismerje a különböző hangeffektusokat és azok használatának módját. Legyen képes – a darabok hibátlan megszólaltatására, – a szólamvezetések pontos megvalósítására, – természetes, oldott hangszerkezelésre, – az egész fogólapot uralni, – tiszta, könnyed fekvésváltásra, – a vibrato alkalmazására, – a fontosabb zenei karakterek megjelenítésére, – a tiszta játék érdekében történő hangtompítások végrehajtására, – értelmesen tagolt, árnyalt és kifejező előadásra. Rendelkezzék – kimunkált előadói és technikai képességekkel, – biztos memóriakészséggel, – koncentrálóképességgel, – hangszere rendeltetésszerű használatához és karbantartásához szükséges alapvető ismeretekkel. CIMBALOM A cimbalomtanítás szakirányú feladatai Ismertesse meg a tanulókkal – a cimbalom történetét, irodalmát, változatait (pl. hackbrett), – a hangszer akusztikai sajátosságait, a húrok elrendezését, – a cimbalomirodalom legkiemelkedőbb alkotó- és előadóművészeit, – a hangszerkezeléshez vezető mozgásformákat, azok kapcsolatát a zenei elképzelés megvalósításával. Nyújtson gazdag zeneirodalmi ismeretanyagot – a cimbalom eredeti irodalmából (kortárs zene), – a népzenéből és népzenei ihletésű művekből, – a zeneirodalom minden korszakának cimbalmon előadható irodalmából. Alakítson ki – könnyed hangszerkezelést, – helyes pedálhasználatot. Fordítson figyelmet – a tanult művek stílusos előadására, – árnyalt frazeálásra, artikulációra, – a különböző ütésmódokra, – a díszítések biztos ismeretére és pontos megszólaltatására, – a táncrendek elemeire, 2006/62/II. szám – a virtuóz játéktechnikára való törekvésre, – magyar népdalcsokrok harmonizálására. Segítse készségfejlesztő gyakorlatokkal az ismeretanyagok elsajátítását: – valamennyi dúr és moll skála, kromatikus skála, akkordjáték, – lapról olvasás, – transzponálás, – népdalkíséret rögtönzése. Tanítsa meg a hangolási és a legalapvetőbb hangszerkarbantartási feladatokat. Követelmények az alapfok évfolyamainak elvégzése után Az „A” tagozat végén – dúr és moll skálák biztos ismerete 7 #, 7 b előjegyzésig; kromatikus skála, – egyszerűbb darabok biztos lapról olvasása, minden stíluskorszakból, – a tanult művek stílusos előadása, – árnyalt frazeálás, artikuláció, – díszítések biztos ismerete, játszása, – a kortárs zene anyanyelvi szintű ismerete, – magyar népzenei és műzenei feldolgozások, átiratok zenekari kísérettel, illetve ennek hiányában zongorával előadva, – a népdalok és néptáncdallamok harmonizálása, – a táncrendek ismerete, – népies műdalok játszása, – a tanult művek stílusos, szép eljátszásához való ütésmódok önálló alkalmazása, megválasztása, – az összes dúr és moll skála, hangközmenetek, futamok, hármas- és négyeshangzatok, harmóniafüzér, kromatikus skála játszása, – törekvés a virtuóz játéktechnikára, – helyes pedálhasználat, – hallás után, illetve kottából megtanult harmonizált népdalok és néptáncok előadása, – nehezebb etűdök játszása (pl. Allaga: Vihar, vagy válogatás az Öt koncertetűdből, Hét koncertetűdből), – különböző stílusú, középnehéz technikai szintű előadási darabok élményszerű eljátszása (Lavotta: Magyar szerenád, Bach csellószvit-részletek, Scarlatti: Toccata, Szonáták, Bartók: Három csíkmegyei népdal, Román táncok, Szokolay: Játék a hangközökkel stb.), – magyar népdalcsokrok harmonizálása, – népzenei feldolgozások játszása. Ismerje a tanuló – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. A „B” tagozat végén (az „A” tagozat követelményein felül) – skálák biztos és virtuóz játszása 7 #, 7 b előjegyzésig, terc-, szext- és oktávmenetek, futamok, hármas- és négyeshangzatok, harmóniafűzés, kromatikus skála, – virtuóz játéktechnika, – különböző stílusú, technikailag komoly követelményeket támasztó előadási darabok élményszerű eljátszása (pl. Allaga: Öt koncertetűd-ből, Paganini: 5. caprice, Debussy: Gyermekkuckó 1-1 tétele, Bartók: 15 magyar parasztdal-ból, Lendvay: Dispositioni II. tétel), – ütésmódok, dinamikai árnyalás önálló megválasztása, – kortárs művek élményszerű megszólaltatása. A tanuló legyen képes tudásáról számot adni az alábbiak pódiumon történő bemutatásával: – skála és lapról olvasás, – 1 Allaga-etűd, – 1 J. S. Bach-mű, – 1 szabadon választott mű, 2006/62/II. szám – 1 eredeti cimbalomszonáta, vagy klasszikus szonáta tétele, – 1 kortárs cimbalommű, – 1 népzenei, vagy népzenei ihletésű mű. További követelmények a továbbképző évfolyamainak elvégzése után Az „A” tagozat végén – a tanult művek önálló elképzelése, megtanulása, megoldása, – előadói kvalitások megnyilvánulása, – a tanult művek stílusos, szép eljátszása, – zenei képességek (hallás, ritmusérzék, dinamikai és hangszínérzékenység) a játszott anyag színvonalának megfelelően, – zenei fantázia, emlékezet és előadói készség, – improvizációs készség, – népdalok, virágénekek, történelmi dallamok átírása cimbalomra (kottából), – népi eredetű műzene játszása, – virtuóz skálajáték, hangközmenetek, hangzatfűzések, hármas- és négyeshangzatok, – az ütésmódok, pedáltechnika helyes megválasztása, alkalmazása, – nehéz etűdök eljátszása (Allaga, Dancla, Czerny, Cramer), – a különböző stílusokban való jártasságot megmutató művek előadása (Bach: Szonáták és partiták szóló hegedűre – egyes tételek, Scarlatti: Szonáták, Händel-szvitek, Mozart- és Haydn-szonáták, Schumann: Kinderszenen – tételek, Chopin: Keringők, Mazurkák, Liszt-karakterdarabok, Bartók: Duók, 15 magyar parasztdal, Lendvay: Dispositioni, Hollós M.: Feltekintés egy csillagra, Szokolay: 4 sirató stb.), – kamarazenélés, – zenekari szólamok megtanulása és játszása magnóról szóló zenekari kísérettel. A „B” tagozat végén (az „A” tagozat követelményein felül) – a különböző zenei stílusok jellemző vonásai, valamint a cimbalom népzenei vonatkozásai, – nagyfokú figyelem, biztos memorizálókészség, – fejlett hallás, önellenőrző készség, – a társas zenélés alapjául szolgáló lapról olvasási készség, – az adottságoknak megfelelő zenei kifejezésmód, előadó- és formálókészség, – természetes, oldott hangszerkezelés, az egész hangszer birtoklása, – magas fokú technikai biztonságérzet, – skálázás folyamatosan, szép hangon terc-, szext-, oktáv- és decimamenetben, – mozgásformák harmonikus működtetése a belső hangzásigénynek megfelelő ütésmódokkal, kézrenddel, pedálkezelési technikával, – a zenei anyag korhű, megjelenítő erejű előadása, – zenei és technikai szempontból tudatos, elemző gyakorlás, a hangszeres technika zenei igényen alapuló továbbfejlesztése, – a mű stílusának, karakterének megfelelő gondolat, elképzelés kivitelezése. CSEMBALÓ A csembalótanítás célja a XVI–XVIII. századig terjedő időszak egyik legjelentősebb – a későbbiekben elfeledett, de napjainkban újjáélesztett – billentyűs hangszerén való játék alapfokú elsajátítása. A csembalótanítás szakirányú feladatai: – a csembaló megszólaltatásának és optimális kezelésének alapfokú elsajátíttatása, – a koronként eltérő hangzásigények, technikai, billentési, artikulációs és ornamentációs elvek megismertetése, 2006/62/II. szám – a koronként változó notáció sajátosságainak felismerése, és a hiteles (faksimile és urtext) kották iránti igény kialakítása, – a csembaló mechanikájának, szerkezetének és felépítésének megismertetése, – a teljes csembalóirodalom – beleértve a XX. századi műveket – megismertetése, – egyfajta elemző, gondolkodó és szabadon alkotó szemlélet kialakítása, amely nélkülözhetetlen a régi zene előadásában, – a régi zenét értő módon hallgató és művelő amatőrök nevelése. Az oktatás ismertesse meg a tanulókkal – a csembaló történetét, a rokon billentyűs hangszereket, – a csembaló felépítését és működési elvét (a különböző építéstechnikákra tekintettel), – a hangszer akusztikai sajátosságait, a regisztereket, – a csembalóirodalom legkiemelkedőbb alkotó- és előadóművészeit. Alakítson ki – könnyed hangszerkezelést, – helyes test-, kar- és kéztartást, – sokszínű, kidolgozott játékmód-kultúrát, – laza, egyenletes ujj- és kartechnikát, – könnyed manuálváltást, a különböző manuálok egy időben történő használatának természetességét. A fentiek eléréséhez gyakoroltasson rendszeresen – dúr és moll skálákat külön kézzel, két kézzel párhuzamosan és ellenmozgásban, különböző tempókban és billentésmódokkal, oktáv, terc, szext és decima távolságban, – hármas- és négyeshangzatokat akkordfogásban, különböző felbontásokban, futamokban a skálákhoz hasonló módokon, – technikai gyakorlatokat, etűdöket, ujjgyakorlatokat. Fordítson figyelmet – a céltudatos gyakorlási módszer kialakítására, – a különböző speciális játékmódok elsajátítására, – a lapról olvasási készség fejlesztésére, – a continuo-játék készségének kialakítására és feladataira, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Fejlessze a tanuló – zenei hallását, a melodikus, polifon és funkciós hallást, – metrum- és ritmusérzékét, az egyenletes tempótartást, – hangszerkezelését, technikáját, a kezek függetlenségét az ügyesítők, az ujjgyakorlatok, etűdök, skálák alkalmazásával, – muzikalitását a hajlékony dallamformálással, a dallam és kíséret viszonyának igényes kimunkálásával. Tanítsa meg a tanulónak a hangolási és az alapvető karbantartási feladatokat. Követelmények az alapfok évfolyamainak elvégzése után Az „A” tagozat végén A tanuló legyen tisztában a csembalójáték és a zongorázás közti alapvető különbségekkel és tudatosan alkalmazza is az eltérő játéktechnikát mindkét hangszernél. Ismerje a csembalón használatos billentésmódokat, különös tekintettel a könnyed, kizárólag ujjtőből képzett non legatóra, és a karsegítség nélküli legatóra. Ismerje meg – korának megfelelő szinten – a reneszánsz, barokk, valamint a korai klasszikus zenék legfontosabb stílusjegyeit. Tudjon különbséget tenni különféle nemzetek zenéi között, és ezt alkalmazza az előadásban is. Legyen tisztában a leggyakoribb díszítésekkel (a korok és nemzetek közti különbségekkel is). Legyen tisztában a leggyakoribb műfajokkal, kompozíciós technikákkal (táncok, polifon-homofon szerkesztés stb.) és azok előadásával. 2006/62/II. szám Tudjon valamennyi hangnemben skálázni három oktávon keresztül, két kézzel, különféle billentésmódokkal (futam, akkord, akkordfelbontás is); tudja a skálákat modern ujjrenddel, de ismerjen meg néhány régi ujjazatot is. Tudjon akkordokat és több-kevesebb szólamú arpeggót játszani, egy és két kézzel. Tegyen szert a korának megfelelő, biztos technikára: a pergő-játék, ugrások (kézkeresztezés), kettősfogások, repetíció, akkordjáték terén. Ismerje a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – 1 Couperin-rondeau, – 1 sarabande és 1 menuet Rameau-tól, – 1 gyors Scarlatti-szonáta, – 1 mű Bach: Clavierbüchlein für W. Fr. Bach című kötetéből, – 1 Haydn-szonáta. A Scarlatti-szonátát fejből kell játszani, a többi mű kottából is előadható. További követelmények a továbbképző évfolyamok elvégzése után Az „A” tagozat végén A tanuló fejlessze tovább technikai tudását a következőkben: – skála gyors tempóban, különböző billentésekkel; gyors ugrások, tremolo, gyors trillák és egyéb ornamensek, – legyen jártas a lapról játékban, – ismerkedjék meg a continuo-játék alapjaival és gyakorlati alkalmazásával, – legyen képes fokozott zenei igényességgel a már megismert stílusokban önállóan is megtanulni és megformálni egy-egy könnyebb művet, – ismerje meg a kamarazenélés legfontosabb szempontjait: = ismerje és kövesse a kamarapartnerek szólamát, = rugalmasan alkalmazkodjék a többi partnerhez, = éljen a continuo-szólamban alkalmazható szabadság jogával. A „B” tagozat végén (az „A” tagozat követelményein felül) A tanuló ismerje – a csembaló megszólaltatásának valamennyi lehetséges módját (szóló- és continuo-hangszerként egyaránt), – a hangszer szerkezetét, mechanikáját, valamint kialakulásának történetét és a rokon hangszereket (clavichord, virginál stb.), – a csembaló irodalmát, a reneszánsz kortól a hangszer fénykorán át napjainkig, – a régi iskolákat és a hangszerről, valamint a régi zene előadásmódjáról szóló korabeli forrásmunkákat. Tudjon – a csembalón kifejezően, virtuózan, és a stílustól függően érzelemgazdagon játszani, – eligazodni biztos stílusérzékkel valamennyi korszak és nemzet zenéjében. Legyen tisztában – a jó kottaválasztás szükségességével, – a faksimile kiadványok használatával, – a notáció koronkénti és szerzőnkénti különbözőségeivel, – az előadói szabadság jelentőségével, – valamennyi billentésfajtával (legato, a Bach által tanított befelé húzott ujjas non legato, staccato stb.), és tudja ezeket adott helyen önállóan alkalmazni, – a különféle szerzőknél használatos díszítésekkel, azok elnevezésével és kivitelezésével, – az olyan speciális előadói, korhoz és stílushoz kötött hagyományokkal, mint pl. a francia „inegal”, a szabad „prélude”, illetve „fantasia” vagy a túlpontozás stb., 2006/62/II. szám – a régi ujjrendek használatával, – a régi és a ma használatos egyenletes hangolásfajták közti alapvető különbségekkel. Ismerje – a leggyakoribb kompozíciós technikákat (homofon, polifon szerkesztés, háromtagú, szonáta-, rondó-, variációs forma stb.), – a legfontosabb reneszánsz és barokk tánctípusokat, azok jellegzetességeit és változásait korok szerint, – a continuo-játék alapvető szabályait, összhangzattani ismeretei nyomán legyen képes azokat egyszerűbb formában alkalmazni. Legyen képes – hangológép segítségével hangolni, illetve fül után oktávokat és a két manuált tisztára hangolni, – hallgatóság előtt – szóló- és kamaraművek előadásával egyaránt – művészi produkciót nyújtani, – zenekari continuo-játékosként egyszerűbb feladatokat megoldani (pl. Vivaldi-versenyművek, korabeli szimfóniák stb. continuo-szólamai), – ismétléses formájú előadási darabokban kisebb improvizatív variációk megszólaltatására. Rendelkezzék – a művek megtanulásához szükséges önállósággal, – a gyakorláshoz elegendő kitartással, – kellő szereplési rutinnal, – biztos technikával és koncentrálóképességgel, – jó ízléssel és ítélőképességgel. ZONGORA A zongoratanítás szakirányú feladatai Ismertesse meg a tanulókkal – a zongora alapvető sajátosságait, felépítését, működésének elvét (kalapács-mechanika, pedálszerkezet, hangolás), akusztikai sajátosságait, – a hangszer gazdag irodalmának legjelentősebb zeneszerzőit és előadóművészeit, – a hangszer kialakulásának vázlatos történetét. Alakítson ki – a testarányoknak megfelelő elhelyezkedéssel természetes hangszerkezelést, – megfelelő kéztartást, – független játszóapparátust (ujjak, kar), a kezek önállóságával, – rugalmas, laza ízületeket (váll, könyök, csukló, ujjtő), – az adottságok alapján kiegyenlített zongoratechnikát (sima pozícióváltást, a kezek ügyes alá- és fölétevését), – differenciált billentést, ujjvégérzetet. Tegye képessé a tanulókat arra, hogy – tudjon a billentyűzet teljes terjedelmében tájékozódni és azon játszani, – tudja a zongorajáték alapelemeit, játékformáit (skála, hármashangzat, futam, kettősfogás, tremolo, trilla, díszítés), a billentésmódokat (legato, staccato, tenuto, leggiero, portato, non legato) a zenei anyaghoz alkalmazni, – tudja a zongorapedálokat megfelelően használni (prolongációs, bal – tompító, jobb), – a mű mondanivalójának megfelelően tudja kifejező hangon, hangszínben hangerőben, gazdagon megszólaltatni a hangszert, a zenei karaktereket megvalósítani, – a zongoradarabokat stílus- és kottahűen játszani. Fejlessze a tanuló – muzikalitását a hajlékony, dinamikában árnyalt dallamformálással, a dallam és kíséret viszonyának igényes kimunkálásával, billentéskultúrával, – zenei hallását, a tiszta intonációt, a melodikus, a polifon és funkciós hallást, – metrum- és ritmusérzékét, az egyenletes tempótartását, 2006/62/II. szám – kottaolvasási készségét, lapról játékát, memóriáját, – hangszerkezelését, technikáját az ügyesítők, az ujjgyakorlatok, etűdök, skálák alkalmazásával. Követelmények az alapfok évfolyamainak elvégzése után Az „A” tagozat végén A tanuló ismerje – hangszere alapvető sajátosságait, működési elvét (kalapács-mechanika, pedálszerkezet, húrozat, hangolás, rezonáns szekrény), – a zongorairodalom legjelentősebb alkotóit és alkotásait, – a tanulandó zenemű formáját és vázlatos harmóniai szerkezetét, – a kottában előforduló jeleket és zenei műszavakat, különös tekintettel a hangszerre vonatkozó speciális utasításokra (pl. una corda, prol. ped.), – a kortárs zenei notáció alapvető jelzéseit, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. Legyen képes – természetes hangszerkezelésre és az ehhez szükséges gyakorlatok elvégzésére, – egyenletes és helyes tempóban, pontos ritmusban zongorázni, – zenei és technikai szempontból tudatos, önálló gyakorlásra, – a zongorajáték során előforduló különböző játékmódokat, játékformákat (skála, hármashangzat, futam, kettősfogás, tremolo, trilla, díszítés), billentésfajtákat (legato, staccato, tenuto, leggiero, portato, non legato) a zenei anyaghoz alkalmazni, – a játszandó zongoraművek értelmes tagolására, – a zenei karakterek megvalósítására, – a zongorapedálok használatára (elő-, után- és együttnyomás), – életkorának és képességeinek megfelelően a zongorázandó anyag kottahű, stílusos, dinamikailag változatos és kifejező előadására, – az együttzenélésre (négykezes, hatkezes, kétzongorás darab, zongorakíséret). Rendelkezzék – biztonságos kotta- és lapról olvasási készséggel, – adottságainak megfelelő zenei memóriával, – képességei alapján kiművelt zenei hallással. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – 2 fúgaszerkesztésű J. S. Bach-mű (invenciók, kis prelúdiumok, fughetták stb.), – 1 teljes klasszikus szonáta, – 1 virtuóz etűd, – 2 különböző stílusú előadási darab, melyből az egyik XX. századi magyar mű legyen. A teljes anyagot kotta nélkül kell előadni. További követelmények a továbbképző évfolyamainak elvégzése után Az „A” tagozat végén A tanuló ismerje – hangszere múltját, irodalmát és a jelentősebb külföldi és hazai előadóművészeket (pl. Sz. Richter, Rubinstein, Fischer Annie, Cziffra György…), – a kottában előforduló jelek és zenei műszavak pontos jelentését, különös tekintettel a zongorára vonatkozó speciális utasításokra. Legyen képes – technikai és zenei szempontból tudatos, önálló munkára, – a zongorajáték során előforduló különböző játékmódokat, játékformákat (skála, hármashangzat, futam, kettősfogás, tremolo, trilla, díszítés), billentésfajtákat (legato, staccato, tenuto, leggiero, portato, non legato) a zenei anyaghoz alkalmazni, 2006/62/II. szám – saját kézalkatának megfelelő ujjrendek készítésére, – a zongorapedálok tudatos használatára, – a zongoraművek formálására és kifejező előadására. Rendelkezzék – olyan zenei műveltséggel, amely képessé teszi az értékes zene befogadására, – az együttzenélés igényével. A „B” tagozat végén (az „A” tagozat követelményein felül) A tanuló legyen képes – A zongorázandó anyag kottahű, stílusos, dinamikailag változatos és kifejező előadására, – skálákat, gyakorlatokat minden hangnemben játszani, – a különböző játékformákat, játékmódokat a zenei anyagnak megfelelően alkalmazni, – a zenei karakterek és a hozzájuk kapcsolódó billentésmódok megjelenítésére, – dinamikailag árnyalt és kifejező hangképzésre, – a zongorapedálok tudatos és változatos használatára. Rendelkezzék – megfelelő hangszeres ügyességgel, virtuozitással, – biztos memóriával, koncentrálóképességgel, – megfelelő lapról olvasási készséggel. A „B” tagozatos tanuló rendelkezzék olyan szintű zongoratudással, hogy zenei képességei alapján – adott esetben – legyen alkalmas szakirányú tanulmányok elkezdésére. ORGONA Az orgonatanítás szakirányú feladatai A tanuló a zenei anyagot életkora, évfolyama és egyéni képességei, illetve készségei szintjének megfelelően kotta- és stílushűen, értelmesen tagolva, a zene folyamatát és összefüggéseit érzékeltetve, kifejezően szólaltassa meg. E cél elérése érdekében szükséges – a kottaolvasás és a lapról játék fejlesztése, – a két kéz önállóságának fejlesztése, amely biztosítéka a jobb és bal kéz összjátékának, s ez az alapja a manuál-pedál összjátéknak is, – a polifon (barokk) zenében a tiszta szólamvezetés, a logikus frazeálás és artikulálás, az agogika és a díszítések alkalmazása, – a romantikus stílus értelmi és kifejezésbeli sajátosságainak megérzése és megvalósítása, – a redőny stílusos használatának elsajátítása, – a tanuló saját alkatának is megfelelő logikus ujj- és lábrend készítésének elsajátítása. A szaktanár ismertesse a tanulókkal – az orgona történetét, a más hangszercsaládokkal meglévő rokon vonásokat, – a hangszer felépítését és működési elvét (a különböző építéstechnikákra tekintettel), – az orgona akusztikai sajátosságait, az alapvető regisztereket, – az orgonairodalom legkiemelkedőbb alkotó- és előadóművészeit. Alakítson ki – könnyed hangszerkezelést, – helyes test-, kar-, kéz- és lábtartást, – sokszínű, kidolgozott játékmód-kultúrát, – laza, egyenletes ujj- és kartechnikát, – könnyed manuálváltást, a különböző manuálok egy időben történő használatának természetességét, – a különböző testrészek összehangolt munkáját. 2006/62/II. szám A fentiek eléréséhez gyakoroltasson rendszeresen – dúr és moll skálákat külön kézzel, két kézzel valamint pedálon, párhuzamosan és ellenmozgásban, különböző tempókban és billentésmódokkal, oktáv, terc, szext és decima távolságokban, – hármas- és négyeshangzatokat akkordfogásban, különböző felbontásokban, futamokban a skálákhoz hasonló módokon, – a felmerülő technikai problémáknak megfelelő mozdulatsorokat, ujjgyakorlatokat, – technikai gyakorlatokat, etűdöket. Fordítson figyelmet – a céltudatos gyakorlási módszer kialakítására, – a lapról olvasási készség fejlesztésére, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Fejlessze a tanuló – zenei hallását, a tiszta intonációt, a melodikus, polifon és funkciós hallást, – metrum- és ritmusérzékét, az egyenletes tempótartást, – hangszerkezelését, technikáját, a kezek és lábak függetlenségét az ügyesítők, az ujjgyakorlatok, etűdök, skálák alkalmazásával, – muzikalitását a hajlékony dallamformálással, a dallam és kíséret viszonyának igényes kimunkálásával. Követelmények az alapfok évfolyamainak elvégzése után Az „A” tagozat végén A tanuló ismerje – hangszere múltját, történetét, – a különböző zenei stílusok jellemző vonásait, – a díszítések különböző fajtáit, – a regisztrálás alapvető szabályait, – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. Legyen képes – az adott mű helyes metrikai és ritmikai megoldására, – a barokk zenében tiszta szólamvezetésre, értelmes frazeálásra és artikulációra, a díszítések alkalmazására, – könnyebb művek lapról olvasására. Rendelkezzék – a művek megvalósítását lehetővé tevő technikával, – koncentrálóképességgel, – megfelelő gyakorlási módszerrel. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: orgonán: – 1 Bach-korálelőjáték, – 1 Bach- prelúdium és fúga (a Nyolc kis prelúdium és fúga sorozatból), – 1 könnyebb, más stílusú mű; zongorán: – 1 Bach-mű (nehezebb kis prelúdium, két- vagy háromszólamú invenció), – 1 klasszikus szonátatétel, – 1 romantikus mű, – 1 XX. századi magyar mű, – 2 etűd (az egyik lehetőleg a bal kézben mozgó szólammal). 2006/62/II. szám További követelmények a továbbképző évfolyamainak elvégzése után Az „A” tagozat végén A tanuló ismerje hangszere irodalmát, a jelentősebb alkotó- és előadóművészek munkásságát. Legyen képes – a különböző korok műveit biztos technikával, stílushűen megszólaltatni és zenei élményt nyújtani, – a romantikus stílus értelmi és kifejezésbeli sajátosságait megérezni és megvalósítani, – a művek karakterének megfelelően regisztrálni, valamint a saját alkatának megfelelő ujj- és lábrendeket önállóan készíteni, – új műveket önállóan megtanulni, repertoárját bővíteni. Rendelkezzék – a művek művészi előadásához szükséges képzelőerővel, előadói és formálókészséggel, – fejlett hallási kontrollal, – a hangszeréhez kapcsolódó stílus- és anyagismerettel, megfelelő repertoárral. A „B” tagozat végén (az „A” tagozat követelményein felül) A tanuló ismerje – a díszítések különböző fajtáit, és azok kivitelezésének eltérő nemzeti hagyományait, – a regisztrálás részletes szabályait. Legyen képes – az adott mű helyes metrikai, ritmikai és regisztrálási megoldására, – a barokk zenében tiszta szólamvezetésre, értelmes frazeálásra és artikulációra, a díszítések precíz alkalmazására. Rendelkezzék – a nehezebb művek megvalósítását lehetővé tevő technikával, – koncentrálóképességgel, – jó lapról olvasási készséggel, – harmonizálási és improvizációs készséggel. HARMONIKA A harmonikatanítás szakirányú feladatai Ismertesse meg a tanulókkal – a harmonika alapvető sajátosságait, felépítését, működésének elvét, akusztikai sajátosságait, regisztereit, azok elnevezéseit, – a hangszer történetét, fajtáit, a rokon billentyűs hangszereket. Alakítson ki könnyed hangszerkezelést – helyes hangszer-, test-, kar- és kéztartást, – dinamikailag árnyalt, telt, színes, kifejező harmonikahangot, – sokszínű billentéskultúrát, – kidolgozott légszekrényvezetést, – a művek karakterének megfelelő regisztrálási képességet, – gyors és megbízható regiszterváltási készséget, – differenciált hangindítást és hanglezárást, – laza, egyenletes ujj- és kartechnikát, – a két kéz függetlenségét, – a különböző testrészek összehangolt munkáját. 2006/62/II. szám A fentiek eléréséhez gyakoroltasson rendszeresen – dúr és moll skálákat különböző tempókban és billentésmódokkal, párhuzamosan és ellenmozgásban, oktáv, terc, szext és decima távolságban, – hármas- és négyeshangzatokat akkordfogásban, különböző felbontásokban, futamokban, a skálákhoz hasonló módokon, – a felmerülő technikai problémáknak megfelelő mozdulatsorokat, ujjgyakorlatokat, – technikai gyakorlatokat, etűdöket. Fordítson figyelmet – a céltudatos gyakorlási módszer kialakítására, – a lapról olvasási készség fejlesztésére, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Fejlessze a tanuló – zenei hallását, a tiszta intonációt, a melodikus, a polifon és funkciós hallást, – metrum- és ritmusérzékét, az egyenletes tempótartást, – hangszerkezelését, technikáját, a kezek függetlenségét az ujjgyakorlatok, etűdök, skálák alkalmazásával, – légszekrénykezelését, – muzikalitását a hajlékony dallamformálással, a dallam és kíséret viszonyának igényes kimunkálásával, billentéskultúrával. Tanítsa meg az alapvető karbantartási feladatokat. Követelmények az alapfok évfolyamainak elvégzése után Az „A” tagozat végén Ismerje a tanuló – a zeneművek stílusához jól illeszkedő regiszterek, hangszínek kiválasztásának alapvető szempontjait, a regiszterkapcsolók jeleit, a regiszterek oktávfekvéseit, – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. Tudja – hangszerét helyesen tartani, – a légszekrény-technikai elemeket automatikusan használni. Legyen képes – előre megtervezett légvezetéssel játszani, – a záróhangokat légszekrénnyel zárni, – differenciált dinamika alkalmazására, – valamennyi dinamikai tartomány alkalmazására, – a zenei formát visszatükröző légvezetésre, – a bal kéz valamennyi funkciójának használatára, – szépen vezetett crescendo, decrescendo ívek megvalósítására, – a hangszere regisztrálási lehetőségeit kihasználni, – zeneműveket fejből is előadni. Rendelkezzék – évfolyamának megfelelően kiművelt hangszeres technikával, – helyes kéztartással, – telt, erőteljes mf alaphanggal, – kifejező játékmóddal, – a zeneművek stílusának, karakterének megfelelő előadásmóddal, – a hangszere karbantartására vonatkozó alapvető ismeretekkel. 2006/62/II. szám A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – dúr és összhangzatos moll skálák 6 #, 6 b előjegyzésig, ellenmozgásban, terc- és szextmozgásban, hármashangzatokkal, – 1 élénk tempójú jobbkezes etűd, – 1 élénk tempójú balkezes etűd, – 1 élénk tempójú kétszólamú barokk mű, – 1 többszólamú barokk mű, – 1 szonatina, – 1 harmonikadarab kortárs szerzőtől, – 1 szabadon választott mű. A teljes anyagot kotta nélkül kell előadni. További követelmények a továbbképző évfolyamok elvégzése után Az „A” tagozat végén Ismerje és legyen képes megfelelően előadni a kortárs külföldi és magyar szerzők harmonikaműveit. Legyen képes – a tanult kéz- és légszekrénytechnikai elemeket egy meggyőző zenei kifejezés szolgálatába állítani, – az alapfok évfolyamaiban elért színvonalának eredményes megőrzésére, annak lehetőség szerinti továbbfejlesztésére, – pontos levegőgazdálkodásra hosszabb légszekrényutak esetén, differenciált dinamika és kifejező játékmód mellett is, – különböző korok és stílusok előadási darabjainak ízléses, igényes előadására, – egyszerűbb műveket zeneileg és technikailag önállóan megoldani, – kamarazenei művek előadásában közreműködni. Rendelkezzék – kiművelt hangszeres technikával, – helyes kéztartással, – telt, erőteljes mf alaphanggal, – kifejező játékmóddal, – a zeneművek stílusának, karakterének megfelelő előadásmóddal, – a hangszere karbantartására vonatkozó alapvető ismeretekkel. A „B” tagozat végén (az „A” tagozat követelményein felül) A tanuló ismerje – lehetőség szerint a bariton balkezes koncertharmonika zenei és technikai sajátosságait, – a gyors kéztechnika alapjait, a kéz tizenhatod mozgású egyenletes vezetését, az ujjak alacsony, aktív, pontos munkáját, – a „shake” technikát, – a művek karakterének megfelelő regisztrálás szempontjait, – a hangszer koncertirodalmát, – a művek harmóniai, formai szerkezetét, valamint a játszott művek stílusjegyeit. Legyen képes – a pontos levegőgazdálkodásra, egyenletes légszekrényvezetésre, pontos, gyors, törésmentes légszekrényváltásra, valamint egyenletesen vezetett crescendo, decrescendo ívek megvalósítására, – két-, három-, illetve négyszólamú művek előadására, – saját kézalkatának megfelelő, célszerű ujjrendeket készíteni, – a többszólamú művekben tiszta szólamvezetésre, pontos tagolásra, világos, érthető megformálásra, – művészi kifejezésmód, megfelelő stílusismeret és technikai felkészültség birtokában zenei élményt nyújtani, – kifejező és dinamikailag árnyalt hangon játszani, – a zeneművek érzelmi tartalmát átélni, 2006/62/II. szám – szubjektív zenei élményét esztétikailag igényesen kifejezni, – olyan művészi szándékú kifejezésmódra, amely összefüggő egységben tükrözi zenei tudását, képzelőereje fejlettségét, valamint előadókészsége érettségét. Tudja a tanult kéz- és légszekrénytechnikai elemeket egy meggyőző zenei kifejezés szolgálatába állítani. Tudjon – nagyobb terjedelmű műveket előadni, – kamarazenében – lehetőleg más zenekari hangszerekkel – közreműködni, – műveket önállóan is elsajátítani, – ritmikailag pontos, stílusos díszítéseket játszani, – pontosan kottát olvasni a zenei karakter, a hangok, a ritmus, az ujjrend, a légvezetés, a regisztrálás pontos figyelembevételével. Legyen igénye a zeneművek ideális megformálására. Rendelkezzék megfelelő alaptónussal. HEGEDŰ A hegedűtanítás szakirányú feladatai Ismertesse meg a tanulókkal – a hangszer lehetőségeit, irodalmát, történetét, – a hegedű akusztikai sajátosságait, – a hangszer hangolását, – a hangszer és a vonó felépítését, részeit, – a bal kéz játékára és a vonó kezelésére vonatkozó jelzéseket, – a hangképzés főbb fiziológiai törvényszerűségeit, – a különböző ritmusképletekhez szükséges vonóbeosztást, – a zenei alapkarakterekhez tartozó vonókezelést, – a hegedűirodalom legkiemelkedőbb alkotó- és előadóművészeit, – a vonós hangszercsalád többi tagját. Alakítson ki könnyed hangszerkezelést: – megfelelő vonóvezetést, balkéz-technikát, – helyes, test-, hangszer- és kéztartást és tudatosítsa ezeket, – dinamikailag árnyalt, telt, színes, kifejező hegedűhangot, – differenciált hangindítást és hanglezárást, – laza, egyenletes ujj- és kartechnikát, – a kezek pontosan összehangolt mozgását. A fentiek eléréséhez gyakoroltasson rendszeresen – hangsorokat és hangzatokat különböző vonásnemekkel valamennyi húron és fekvésben, – a felmerülő technikai problémáknak megfelelő mozdulatsorokat, ujj- és vonógyakorlatokat. Fordítson figyelmet – a céltudatos gyakorlási módszer kialakítására, – a különböző vonásnemek elsajátítására, – a pizzicato-technikára, a pergő-technikára, – az üveghangok megszólaltatására, – a megfelelő ujjrendek készítésére és a fekvések alkalmazására, – a hangköz és akkordjáték sajátosságaira, – a lapról olvasási készség fejlesztésére, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Tanítsa meg a tanulókat a hangolási és a legalapvetőbb hangszer-karbantartási feladatokra. 2006/62/II. szám Követelmények az alapfok évfolyamainak elvégzése után Az „A” tagozat végén A tanuló ismerje – a hangszer és a vonó felépítését, részeit, hangszerének gondozását és megóvását, – a fontosabb tempó- és karakterjelzéseket, valamint a dinamikára vonatkozó jeleket, – a bal kéz játékára és a vonó kezelésére vonatkozó jelzéseket, – a hangsorok előjegyzését és ujjrendjét, – a hangképzés főbb fiziológiai törvényszerűségeit (a vonás iránya, a vonó sebességének, nyomásának és a lábtól való távolságának összefüggése), – a gyakran előforduló ritmusképletekhez szükséges vonóbeosztást, – a zenei alapkarakterekhez (dolce, grazioso, espressivo, risoluto) tartozó vonókezelést, – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. Legyen képes – a zenei anyagot életkora és egyéni képességei, illetve készsége szintjén kotta- és stílushűen, értelmesen tagolva, a zene folyamatát és összefüggéseit érzékeltetve, kifejezően megszólaltatni, – ujjrenddel és vonásjelzéssel gondosan ellátott, könnyebb zenei anyagot mérsékelt tempóban lapról eljátszani, – szokatlan nehézséget nem támasztó könnyebb művet ujjrenddel és vonásjelzéssel ellátni, – technikai eszközeit a stílusos és kifejező játék szolgálatába állítani, – tájékozódni, szabad fekvésváltással közlekedni a fogólapon, törekedve az igényes intonációra, – az alapvonások, valamint a dallamnak, a ritmusnak, a dinamikának megfelelő vonóbeosztás alkalmazására, – szép hangon való, karakteres előadásra, – a megismert mozgások, izomérzetek felidézésére, tudatos alkalmazására. Kottaolvasási készsége legyen olyan szintű, hogy belső elképzelés vezesse játékát. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – háromoktávos skála, akkordfelbontásokkal, – 2 szabadon választott etűd, – 1 versenymű saroktétele, – 1 barokk szonáta lassú és gyors tétele, vagy 1 lassú és 1 élénk tempójú előadási darab. A választott etűdök tartalmazzanak egymástól eltérő technikai feladatokat. További követelmények a továbbképző évfolyamainak elvégzése után Az „A” tagozat végén A tanuló legyen képes – szép hangon, kifejezően koncertet, szonátákat, előadási darabokat eljátszani, – gazdagabb hangszínek és karakterek megvalósítására, gyors tempójú, technikailag nehezebb művek eljátszására, – a stílusnak és karakternek megfelelő vonásnemek, a célszerű ujjrendek megválasztására, – igényes intonációra, az előforduló dinamikai fokozatok természetes hangképzéssel való megszólaltatására, – előadási darabokat, kamaraműveket, zenekari szólamokat önállóan is megtanulni. Bővítse repertoárját. Lapról játéka olyan fokú legyen, hogy képes legyen beilleszkedni a társas muzsikálásba. A „B” tagozat végén (az „A” tagozat követelményein felül) A tanuló legyen képes – természetes, oldott hangszerkezelésre, – az egész fogólapot uralni, – a tiszta intonáció érdekében érzékeny billentésre, folyamatos, könnyed fekvésváltásra, 2006/62/II. szám – a különböző skálákat 3 – esetleg 4 – oktávon keresztül akkordfelbontásokkal, tisztán, ritmikusan, élénk tempóban játszani, – differenciált vibrato alkalmazására, – a jobb és bal kéz játszómechanizmusának összehangolására, – az alapvonások – legato, détaché, martelé, spiccato, staccato – alkalmazására, – dinamikailag árnyalt és kifejező hangképzésre. Rendelkezzék – igényes, fejlett hallással, kontrollálóképességgel, – biztos memóriakészséggel, – koncentrálóképességgel, – megfelelő lapról olvasási készséggel. BRÁCSA A brácsatanítás szakirányú feladatai Ismertesse meg a tanulókkal – a hangszer lehetőségeit, irodalmát, történetét, – a brácsa akusztikai sajátosságait, – a hangszer hangolását, – a hangszer és a vonó felépítését, részeit, – a bal kéz játékára és a vonó kezelésére vonatkozó jelzéseket, – a hangképzés főbb fiziológiai törvényszerűségeit, – a gyakran előforduló ritmusképletekhez szükséges vonóbeosztást, – a zenei alapkarakterekhez tartozó vonókezelést, – a brácsairodalom legkiemelkedőbb alkotó- és előadóművészeit, – a vonós hangszercsalád többi tagját. Alakítson ki könnyed hangszerkezelést – megfelelő vonóvezetést, bal kéz-technikát, – helyes, test-, hangszer- és kéztartást és tudatosítsa ezeket, – dinamikailag árnyalt, telt, színes, kifejező brácsahangot, – differenciált hangindítást és hanglezárást, – laza, egyenletes ujj- és kartechnikát, – a kezek pontosan összehangolt mozgását. A fentiek eléréséhez gyakoroltasson rendszeresen – hangsorokat és hangzatokat különböző figurációkkal és szólamszámmal valamennyi húron és fekvésben, – a felmerülő technikai problémáknak megfelelő mozdulatsorokat, ujj- és vonógyakorlatokat. Fordítson figyelmet – a céltudatos gyakorlási módszer kialakítására, – a különböző vonásnemek elsajátítására, – a pizzicato-technikára, – az üveghangok megszólaltatására, – a megfelelő ujjrendek készítésére és a fekvések beosztására, – a hangköz és akkordjáték sajátosságaira, – a lapról olvasási készség fejlesztésére, – a brácsa- és violinkulcsok folyamatos olvasásának kialakítására, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Tanítsa meg a tanulókat a hangolási és a legalapvetőbb hangszerkarbantartási feladatokra. 2006/62/II. szám Követelmények az alapfok évfolyamainak elvégzése után Az „A” tagozat végén A tanuló ismerje – a hangszer és a vonó felépítését, részeit, hangszerének gondozását és megóvását, – a fontosabb tempó és karakterjelzéseket, valamint a dinamikára vonatkozó jeleket, – a bal kéz játékára és a vonó kezelésére vonatkozó jelzéseket, – a hangsorok előjegyzését és ujjrendjét, – a hangképzés főbb fiziológiai törvényszerűségeit (a vonás iránya, a vonó sebességének, nyomásának és a hídtól való távolságának összefüggése), – a gyakran előforduló ritmusképletekhez szükséges vonóbeosztást, – a zenei alapkarakterekhez (dolce, grazioso, espressivo, risoluto) tartozó vonókezelést, – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, születési dátumát, a korszakot, amelyben élt és alkotott, a művek címét, és tudja helyesen kiejteni és leírni azokat, – a tanulandó darab vagy mű formáját. Legyen képes – a zenei anyagot életkora és egyéni képességei, illetve készsége szintjén kotta- és stílushűen, értelmesen tagolva, a zene folyamatát és összefüggéseit érzékeltetve, kifejezően megszólaltatni, – ujjrenddel és vonásjelzéssel gondosan ellátott könnyebb zenei anyagot mérsékelt tempóban lapról eljátszani, – szokatlan nehézséget nem támasztó könnyebb művet ujjrenddel és vonásjelzéssel ellátni, – technikai eszközeit a stílusos és kifejező játék szolgálatába állítani, – tájékozódni, szabad fekvésváltással közlekedni a fogólapon, törekedve az igényes intonációra, – az alapvonások, valamint a dallamnak, ritmusnak, dinamikának megfelelő vonóbeosztás alkalmazására, – szép hangon való, karakteres előadásra, – a megismert mozgások, izomérzetek felidézésére, tudatos alkalmazására. Kottaolvasási készsége legyen olyan szintű, hogy belső elképzelés vezesse játékát. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – 2 különböző jellegű gyakorlat, – 1 versenymű saroktétele, – 1 lassú és 1 gyors tétel egy barokk szonátából. További követelmények a továbbképző évfolyamok elvégzése után Az „A” tagozat végén Ismerje a tanuló és tudja alkalmazni a virtuózabb vonásfajtákat. Legyen képes a tanuló – a zenei kifejezés szolgálatába állítva a játék folyamata alatt is tudatosan irányítani, szabályozni hangszeres műveleteit, – kettősfogás-meneteket kötött formában és külön vonással, détachéval is megoldani, – egyenletes futamokat megszólaltatni, – mindenkor kifejező és dinamikailag gazdagon árnyalt hangképzéssel játszani, – egyéni adottságai szintjén olyan művészi szándékú kifejezésmódra, amely összefüggő egységben tükrözi zenei tudása és képzelőereje fejlettségét, hangszeres felkészültségét, valamint előadókészségének érettségét. 2006/62/II. szám A „B” tagozat végén (az „A” tagozat követelményein felül) A tanuló legyen képes – természetes, oldott hangszerkezelésre, – a különböző hangsorokat 3 oktávon keresztül akkordfelbontásokkal, tisztán, ritmikusan, élénk tempóban játszani, – különböző módon vibrálni, – a jobb és bal kéz játékának összehangolására, – a legfontosabb zenei alapkarakterek megjelenítésére és a hozzájuk kapcsolódó alapvonások alkalmazására, – dinamikailag árnyalt és kifejező hangképzésre. Rendelkezzék – képzett hallással, – biztos memóriával, – koncentrálóképességgel, – megfelelő lapról olvasási készséggel. GORDONKA A gordonkatanítás szakirányú feladatai Ismertesse meg a tanulókkal – a hangszer lehetőségeit, irodalmát, történetét, – a gordonka akusztikai sajátosságait, – a hangszer hangolását, – a hangszer és a vonó felépítését, részeit, – a bal kéz játékára és a vonó kezelésére vonatkozó jelzéseket, – a hangképzés főbb fiziológiai törvényszerűségeit, – a gyakran előforduló ritmusképletekhez szükséges vonóbeosztást, – a zenei alapkarakterekhez tartozó vonókezelést, – a gordonkairodalom legkiemelkedőbb alkotó- és előadóművészeit, – a vonós hangszercsalád többi tagját. Alakítson ki könnyed hangszerkezelést: – megfelelő vonóvezetést, bal kéz-technikát, – helyes, test-, hangszer- és kéztartást és tudatosítsa ezeket, – dinamikailag árnyalt, telt, színes, kifejező gordonkahangot, – differenciált hangindítást és hanglezárást, – laza, egyenletes ujj- és kartechnikát, – a kezek pontosan összehangolt mozgását. A fentiek eléréséhez gyakoroltasson rendszeresen – hangsorokat és hangzatokat különböző figurációkkal és szólamszámmal valamennyi húron és fekvésben, – a felmerülő technikai problémáknak megfelelő mozdulatsorokat, ujj- és vonógyakorlatokat. Fordítson figyelmet – a céltudatos gyakorlási módszer kialakítására, – a különböző vonásnemek elsajátítására, – a pizzicato-technikára, – az üveghangok megszólaltatására, – a megfelelő ujjrendek készítésére és a fekvések beosztására, – a hangköz- és akkordjáték sajátosságaira, – a lapról olvasási készség fejlesztésére, – a basszus-, tenor- és violinkulcs folyamatos olvasásának kialakítására, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Tanítsa meg a tanulókat a hangolási és a legalapvetőbb hangszerkarbantartási feladatokra. 2006/62/II. szám Követelmények az alapfok évfolyamainak elvégzése után Az „A” tagozat végén A tanuló ismerje – a hangszer és a vonó felépítését, részeit, hangszerének gondozását és megóvását, – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat, – a bal kéz játékára és a vonó kezelésére vonatkozó jelzéseket, – a hangsorok előjegyzését és ujjrendjét, – az egyes húrok és az egyes fekvések hangkészletét, – a hangképzés főbb fiziológiai törvényszerűségeit (a vonás iránya, a vonó sebességének, nyomásának és a hídtól való távolságának összefüggése), – a gyakran előforduló ritmusképletekhez szükséges vonóbeosztást, – a zenei alapkarakterekhez (dolce, grazioso, espressivo, risoluto) tartozó vonókezelést. Legyen képes – a zenei anyagot életkora és egyéni képességei, illetve készsége szintjén kotta- és stílushűen, értelmesen tagolva, a zene folyamatát és összefüggéseit érzékeltetve, kifejezően megszólaltatni, – ujjrenddel és vonásjelzéssel gondosan ellátott könnyebb zenei anyagot mérsékelt tempóban lapról eljátszani, – szokatlan nehézséget nem támasztó könnyebb művet ujjrenddel és vonásjelzéssel ellátni. Tudjon kottát olvasni basszus-, tenor- és violinkulcsban. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történő bemutatásával: – dúr és moll skálák, hármashangzatok 3 oktávon keresztül, 3 #, 3 b előjegyzésig, tercek és szextek, az alsó fekvésekben kettes kötéssel is, – négy etűd (pl. Dotzauer: Etűdök II.), – egy preklasszikus szonáta lassú és gyors tétele, – egy előadási darab. További követelmények a továbbképző évfolyamok elvégzése után Az „A” tagozat végén Tudjon a tanuló szép hangon, kifejezően koncertet, szonátákat, előadási darabokat eljátszani. Legyen képes gazdagabb hangszínek és karakterek megvalósítására, virtuózabb darabok eljátszására. A „B” tagozat végén (az „A” tagozat követelményein felül) A tanuló legyen képes tisztán – 4 oktáv terjedelemben gyors tempóban egyenletesen skálázni, – hármashangzatokat, terceket és szexteket játszani, – p és f dinamikában kantilénaíveket megszólaltatni. Tudjon – a magasabb fekvésekben is tartalmas hangot képezni, – kifejezően, minden ujjal vibrálni. Legyen képes – gördülékeny fekvésváltások végrehajtására, – mérsékelten gyors tempóban egyenletes pergő-játékra, – zenei agogikák helyes kivitelezésére, – a jobb és bal kéz könnyed mozgásainak összehangolására, – a dinamikai árnyalatok megvalósítására, – a zenei alapkarakterek (dolce, espressivo, risoluto, grazioso) megjelenítésére. Ismerje – az abszolút intonáció fogalmát szemben a temperálttal, – a különböző vonásnemeket és azok kombinációit. 2006/62/II. szám NAGYBŐGŐ A nagybőgőtanítás szakirányú feladatai Ismertesse meg a tanulókkal – a hangszer lehetőségeit, irodalmát, történetét, – a nagybőgő akusztikai sajátosságait, – a hangszer hangolását (külön tekintettel a 4-, illetve az 5-húros nagybőgőkre), – a hangszer és a vonó felépítését, részeit, – a bal kéz játékára és a vonó kezelésére vonatkozó jelzéseket, – a hangképzés főbb fiziológiai törvényszerűségeit, – a gyakran előforduló ritmusképletekhez szükséges vonóbeosztást, – a zenei alapkarakterekhez tartozó vonókezelést, – a nagybőgő-irodalom legkiemelkedőbb alkotó- és előadóművészeit, – a vonós hangszercsalád többi tagját. Alakítson ki könnyed hangszerkezelést: – megfelelő vonóvezetést, bal kéz-technikát, – helyes, test-, hangszer- és kéztartást és tudatosítsa ezeket, – dinamikailag árnyalt, telt, színes, kifejező nagybőgőhangot, – differenciált hangindítást és hanglezárást, – laza, egyenletes ujj- és kartechnikát, – a kezek pontosan összehangolt mozgását. A fentiek eléréséhez gyakoroltasson rendszeresen – hangsorokat és hangzatokat különböző vonásnemekkel valamennyi húron és fekvésben, – a felmerülő technikai problémáknak megfelelő mozdulatsorokat, ujj- és vonógyakorlatokat. Fordítson figyelmet – a céltudatos gyakorlási módszer kialakítására, – a különböző vonásnemek elsajátítására, – a pizzicato-technikára, – az üveghangok megszólaltatására, – a megfelelő ujjrendek készítésére és a fekvések beosztására, – a hangköz- és akkordjáték sajátosságaira, – a lapról olvasási készség fejlesztésére, – a basszus-, tenor- és violinkulcs folyamatos olvasásának kialakítására, – a tudatos zenei memorizálásra, – a művek zeneileg igényes kidolgozására, – a rendszeres társas muzsikálásra. Tanítsa meg a tanulókat a hangolási és a legalapvetőbb hangszerkarbantartási feladatokra. Követelmények az alapfok évfolyamainak elvégzése után Az „A” tagozat végén A tanuló ismerje – a hangszer és a vonó felépítését, részeit, hangszerének gondozását és megóvását, – a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, – a tanult előadási darabok zeneszerzőinek nevét, a művek címét, és tudja helyesen kiejteni és leírni azokat, – a bal kéz játékára és a vonó kezelésére vonatkozó jelzéseket, – a hangsorok előjegyzését és ujjrendjét, – az egyes húrok és az egyes fekvések hangkészletét, – a tanult fekvéseket, – a hangképzés főbb fiziológiai törvényszerűségeit (a vonás iránya, a vonó sebességének, nyomásának és a hídtól való távolságának összefüggése), 2006/62/II. szám – a gyakran előforduló ritmusképletekhez szükséges vonóbeosztást, – a zenei alapkarakterekhez (dolce, grazioso, espressivo, risoluto) tartozó vonókezelést. Legyen képes – a hangszert és a vonót helyesen tartani, – tisztán és pontosan játszani, helyesen fekvést váltani, – szép hangon, különféle vonásokkal skálázni, – különféle stílusú és tempójú darabokat eljátszani, – a zenei anyagot életkora és egyéni képességei, illetve készsége szintjén kotta- és stílushűen, értelmesen tagolva, a zene folyamatát és összefüggéseit érzékeltetve, kifejezően megszólaltatni, – ujjrenddel és vonásjelzéssel gondosan ellátott könnyebb zenei anyagot mérsékelt tempóban lapról eljátszani, – szokatlan nehézséget nem támasztó könnyebb művet ujjrenddel és vonásjelzéssel ellátni. Tudjon kottát olvasni basszus-, tenor- és violinkulcsban. A „B” tagozat végén (az „A” tagozat követelményein felül) Tudja a tanuló a skálákat hüvelykujjfekvésig bezárólag különféle vonásokkal játszani. Legyen képes – megfelelően vonót vezetni és váltani, – helyesen fekvést váltani, – többféle artikulációt alkalmazni, – sokféle dinamikával nagybőgőzni, – egyszerűbb zenekari szólamrészleteket eljátszani. A tanuló legyen képes tudásáról számot adni az alábbiak pódiumon történő bemutatásával: – skála 2 oktávon, – 2 szabadon választott etűd, – 3 zongorakíséretes darab. A választott gyakorlatok egymástól eltérő technikai feladatokat tartalmazzanak, a darabok különböző stílusúak legyenek. Az utóbbiakat kotta nélkül kell előadni. További követelmények a továbbképző évfolyamok elvégzése után Az „A” tagozat végén Ismerje a tanuló a VII. alapfekvés mellett a hüvelykujjfekvéseket. Tudjon szép hangon, kifejezően koncertet, szonátákat, előadási darabokat eljátszani. Legyen hasznos tagja zenekarnak, vagy kamarazenei együttesnek. A „B” tagozat végén (az „A” tagozat követelményein felül) A tanuló legyen képes – tisztán és pontosan játszani, – az alapvonások sokrétű alkalmazására, – dinamikailag árnyalt és kifejező hangképzésre, – természetes, oldott hangszerkezelésre, – folyamatosan, szép hangon vibrálni, – a jobb és bal kéz játszómechanizmusának összehangolására, – gazdagabb hangszínek és karakterek megvalósítására, – virtuóz darabok eljátszására. Rendelkezzék – igényes és fejlett hallással, – precíz ritmusérzékkel, – koncentrálóképességgel, – biztos memóriával, jó lapról olvasási készséggel. Ismerje a nagybőgő múltját, irodalmát. Legyen hasznos tagja zenekarnak, vagy kamarazenei együttesnek. 2006/62/II. szám

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes